hotchpotch/miracl-hf-unified huggingface dataset:
నర్సాయపాలెం (మద్దిపాడు)
నర్సాయపాలెం, ప్రకాశం జిల్లా, మద్దిపాడు మండలానికి చెందిన గ్రామము.
గ్రామానికి శుద్ధమైన త్రాగునీరు అందించవలెనను అద్దేశ్యంతో, ఐ.టి.సి.కంపెనీవారు, ఈ గ్రామములో నూతనంగా ఒక శుద్ధినీటి కేంద్రాన్ని స్థాపించి, 2017,మార్చి-17న ప్రారంభించారు. [1] 
[1] ఈనాడు ప్రకాశం/సంతనూతలపాడు; 2017,మార్చి-18; 1వపేజీ.
మధుబాల (రోజా ఫేమ్‌)
మధుబాల ఒక భారతీయ చలనచిత్ర నటి. ఈమె హిందీ, తమిళ,తెలుగు, మలయాళ భాషలలో సుమారు 52 చలన చిత్రాలలో నటించింది. ఈమె అసలు పేరు మధు కాగా దర్శకుడు కె.బాలచందర్ సలహాతో మధుబాలగా మార్చుకుంది. ఈమెకు బాగా పేరు తెచ్చిపెట్టిన సినిమా మణిరత్నం దర్శకత్వంలో వచ్చిన రోజా. ఈ సినిమా దాదాపు అన్ని ప్రధాన భారతీయ భాషలలోకి అనువదించబడింది.
ఈమె ప్రముఖ హిందీ నటి హేమా మాలినికి మేనకోడలు. ఈమె తండ్రి టి.రఘునాథ్ చలనచిత్ర నిర్మాత. తల్లి పేరు రేణుక. ఈమె తల్లి వద్ద భరతనాట్యం నేర్చుకుంది. ఈమె తల్లి క్యాన్సర్ వ్యాధితో మధు 13 ఏళ్ల వయసులోనే మరణించింది. ఈమె తన మేనత్త హేమా మాలినిని ఆదర్శంగా తీసుకుని సినిమాలలో నటించాలని భావించింది. దానికోసం రోషన్ తనేజా స్కూల్ ఆఫ్ యాక్టింగ్‌లో కొంతకాలం తర్ఫీదు తీసుకుంది. ఈమె మొదట ఒట్టయల్ పట్టాలమ్‌ (ഒറ്റയാൾ പട്ടാളം) అనే మలయాళ సినిమాలో నటించింది. రెండవ సినిమాకే కె.బాలచందర్ దర్శకత్వంలో నటించే అవకాశం వచ్చింది. హిందీ భాషలో అజయ్ దేవగణ్తో ఫూల్ ఔర్ కాంటే చిత్రంలో తొలిసారి నటించింది. ఈమె 2001 వరకు సినిమాలలో విరివిగా నటించి అటు పిమ్మట సినిమాలకు కొంత విశ్రాంతిని ఇచ్చి ఇప్పుడు మళ్ళీ కొన్ని సినిమాలలో నటిస్తూ ఉంది. ఈమె గుజరాతీ వ్యాపారి "ఆనంద్ షా"ను వివాహం చేసుకుని అమెరికాలో నివసించింది. వీరికి అమేయ, కేయా అనే ఇద్దరు కూతుళ్లు ఉన్నారు.
షామీర్‌పేట్‌ చెరువు
షామీర్‌పేట్‌ చెరువు తెలంగాణ రాష్ట్రం లోని హైదరాబాదులో ఉన్న చెరువు. సికింద్రాబాద్ కి 24 కిలోమీటర్ల దూరంలో ఉంది. ఈ చెరువు నిజాం పాలనలో నిర్మించబడింది.
ఈ చెరువు పక్షి పరిశీలనా కేంద్రంగా అనేకమంది పర్యాటకులను ఆకర్షిస్తుంది. ఈ సరస్సు సమీపంలో తెలంగాణా ప్రభుత్వంచే ఒక రిసార్టు నడపబడుతునది. ఈ సరస్సు సమీపంలోనే హైదరాబాదు ఔటర్ రింగు రోడ్డు ఉంది. ఈ సరస్సు సమీపంలో అనేక రిసార్టులు మరియు ప్రైవేడు డాబాలు ఉన్నాయి. ప్రతిష్ఠాత్మక సంస్థలైన నల్సర్ యూనివర్సిటీ ఆఫ్ లా, ఇనిస్టిట్యూట్ ఆఫ్ పబ్లిక్ ఎంటర్‌ప్రైజస్ మరియు బిర్లా ఇనిస్టిట్యూట్ ఆఫ్ టెంకాలనీ అండ్ సైన్స్ వంటివి ఈ సరస్సు సమీపంలోనే కలవి. ఈ సరస్సు సమీపంలో జవహర్ జింకల పార్కు, ఉంది. ఇచట జింకలు, నెమళ్ళు మరియు యితర వివిధ రకాల పక్షులు కూడా ఉంటాయి. ఈ జింకల ఉద్యానవనం తెలంగాణ ప్రభుత్వంచే నిర్వహింపబడుతున్నది.
అనేక మంది ప్రజలు ఈ ప్రాంతాన్ని పిక్నిక్ స్పాట్ గా ఉపయోగిస్తున్నారు. కొన్ని సినిమాల షూటింగులు కూడా జరిగాయి.
షారిమ్‌పేట police పర్యాటకుల రక్షణకు అనేక జాగ్రత్తలు తీసుకున్నారు. అనేక వార్నిగ్ బోర్డులను సరస్సు చుట్టూ అమర్చారు.
లైలా (నటి)
లైలా ఒక భారతీయ సినిమా నటి. ఈమె హిందీ, తెలుగు, తమిళ, మలయాళం, కన్నడ భాషా చిత్రాలలో నటించింది. 
ముంబయిలో నివసిస్తున్న లైలా మాడల్ వృత్తిని హాబీగా చేపట్టింది. ఈమె బాలీవుడ్ డైరెక్టర్ మెహమూద్ కంటిలో పడి దుష్మన్ దునియాకా చిత్రంలో తొలి అవకాశం చేజిక్కించుకుంది. తరువాత తెలుగు సినిమా దర్శకుడు ఎస్.వి.కృష్ణారెడ్డి ఈమెను ఎగిరే పావురమా చిత్రంలో పరిచయం చేశాడు. ఆ తర్వాత ఈమె అనేక సినిమాలలో నటించింది. ఈమెకు 2001, 2003 సంవత్సరాలలో వరుసగా ఉత్తమ తమిళనటిగా ఫిలిం పేర్ అవార్డులు లభించాయి.
ఈమె గోవాకు చెందిన క్యాథలిక్ క్రైస్తవ కుటుంబంలో జన్మించింది. ఈమె ఇంట్లో ఇంగ్లీష్ మాట్లాడేవారు. ఈమె 1980. అక్టోబర్ 24న జన్మించింది. ఈమె 2006లో ఇరానీ వ్యాపారవేత్త మెహదిన్‌ను ప్రేమించి పెళ్ళి చేసుకుంది. ఈమెకు ఇద్దరు కుమారులు ఉన్నారు.
మంజుల ఘట్టమనేని
మంజుల ఘట్టమనేని (జననం 1970), భారతీయ సినీ నిర్మాత, నటి. ఆమె ఎక్కువగా తెలుగు సినిమాల్లో పనిచేసింది. ప్రముఖ తెలుగు సినీ నటుడు ఘట్టమనేని కృష్ణ కుమార్తె ఆమె. 1999లో తెలుగు సినిమా  రాజస్థాన్ లో అతిథి పాత్రతో సినిమా నటిగా కెరీర్ మొదలుపెట్టింది  మంజుల. ఆ తరువాత మలయాళంలో సమ్మర్ ఇన్ బెత్లహెం అనే సినిమాలో ప్రధాన పాత్ర పోషించింది. 2002లో ఆమె కథానాయికగా  నటించి, నిర్మించిన షో సినిమాతో మంజుల మరింత ప్రఖ్యాతి పొందింది.  ఈ సినిమాకు జాతీయ ఉత్తమ తెలుగు చిత్రం, ఉత్తమ స్క్రీన్ ప్లే  పురస్కారలు లభించాయి. ఆమె తల్లి పేరు మీదుగా ఇందిరా ప్రొడక్షన్స్ అనే సినీ నిర్మాణ సంస్థ స్థాపించింది మంజుల.
ఘట్టమనేని కృష్ణకు, ఇందిరా దేవికి మూడో కుమార్తె ఆమె. ఆమెకు ఇద్దరు సోదరిలు, సోదరులు. ఆమె అన్నయ్య ఘట్టమనేని రమేష్ బాబు సినీ నిర్మాత కాగా, తమ్ముడు ఘట్టమనేని మహేష్ బాబు     ప్రఖ్యా త సినీ నటుడు. మంజుల నిర్మాత, నటుడు అయిన సంజయ్  స్వరూప్ ను వివాహం చేసుకుంది. వారికి ఒక కుమార్తె జాహ్నవి.  మంజుల, ఆమె మరదలు నమ్రతా శిరోద్కర్ మంచి స్నేహితులు అని సినీ జనాలు చెప్పుకుంటారు.
ఆర్.కె.సెల్వమణి దర్శకత్వం వహించిన రాజస్థాన్ అనే తెలుగు సినిమాలో టెర్రిరిస్ట్ అతిథి పాత్రతో తెరంగేట్రం చేసింది ఆమె.
యోగి ఆదిత్యనాథ్
యోగి ఆదిత్యనాథ్ భారతదేశంలోని ఉత్తర ప్రదేశ్ రాష్ట్ర ముఖ్యమంత్రి. ఆయన భారతీయ జనతా పార్టీకి చెందిన రాజకీయనాయకుడు. భారతీయ జనతాపార్టీ నుండి ఉత్తరప్రదేశ్ గోరఖ్‌పూర్ నియోజకవర్గం నుంచి ఎన్నికైనారు.
యోగి ఆదిత్యనాథ్‌ 1972 జూన్‌ 5 న ప్రస్తుత ఉత్తరాఖండ్‌లోని పౌరిగడ్వాల్‌ జిల్లాలోని పాంచుర్‌లో రాజ్‌పుట్‌ కుటుంబంలో జన్మించారు. ఉత్తరాఖండ్‌లోని శ్రీనగర్‌లో గల హెచ్‌ఎన్‌బీ గర్‌వాల్ యూనివర్సిటీ నుంచి మ్యాథమెటిక్స్ విభాగంలో బ్యాచిలర్ డిగ్రీని పూర్తిచేశారు. 26 ఏళ్లకే యోగి ఆదిత్యనాథ్ తొలిసారిగా ఎంపీగా ఎన్నికయ్యారు. ఈతలో, బ్యాడ్మింటన్‌లో ప్రావీణ్యం ఉంది. 1998లో తొలిసారిగా గోరఖ్‌పూర్‌ నుంచి ఎన్నికైనప్పుడు పార్లమెంటులో అతిపిన్న వయస్కుడు (26) ఆయనే. అదే నియోజకవర్గం నుంచి అయిదుసార్లు (1998, 1999, 2004, 2009, 2014) ఎన్నికయ్యారు. ప్రస్తుతం గోరఖ్‌పూర్ నియోజకవర్గం నుంచి లోక్ సభకు ప్రాతినిథ్యం వహిస్తున్నారు. గోరఖ్‌నాథ్ మఠాధిపతిగా సైతం యోగి ఆదిత్యనాథ్ ఉన్నారు. గోరఖ్‌నాథ్ మఠాధిపతి ఆదిత్యానాథ్ అస్తమయంతో ఆయన వారసుడిగా మఠం బాధ్యతలు స్వీకరించారు.
చిన్ననాటి నుంచే హిందూత్వ సిద్ధాంతాల వైపు ఆకర్షితులయ్యారు. ఈ క్రమంలోనే బీజేపీ ద్వారా రాజకీయాల్లోకి ప్రవేశించారు. కేవలం 26 ఏళ్ల వయసులోనే గోరఖ్‌ పూర్‌ నుంచి ఎంపీగా ఎన్నికయ్యారు.12 వ లోక్‌సభలో అతి చిన్న వయసు ఎంపీగా రికార్డు సృష్టించారు. 1998 నుంచి ఇప్పటి వరకు వరుసగా 5 సార్లు ఆయన ఎంపీగా గెలిచారు. 44 ఏళ్లకే దేశంలోని అతిపెద్ద రాష్ట్రమైన ఉత్తరప్రదేశ్ కు ముఖ్యమంత్రి అయ్యారు. ఆదిత్యనాథ్ గోరఖ్‌ పూర్ లోని గోరఖ్‌ నాథ్ మఠాధిపతిగా ఉన్నారు. తన గురువు మహంత్ ఆదిత్యనాథ్ స్థానంలో ఆయన ఈ బాధ్యతలు చేపట్టారు. హిందూత్వ సిద్ధాంతాలను ప్రచారం చేస్తూ యోగిగా మారారు. 
పార్లమెంటు సభ్యునిగా కన్నా హిందూ అతివాదిగానే ఆయన ఎక్కువగా పాపులర్‌ అయ్యారు. ఇతర మతాల వారిని హిందువులుగా మార్చాలన్నదే తన జీవిత లక్ష్యమని ఆయన చెప్తారు. 2005లో రాష్ట్రంలోని ఈటాలో 5 వేల మందిని హిందూ మతంలోకి మార్పిడి చేయించారు. ఈ సందర్భంగా భారతదేశాన్నిహిందూ జాతిగా మారుస్తానని ప్రతిజ్ఞ చేశారు. 2007లో గోరఖ్‌పూర్‌లో జరిగిన అల్లర్లలో ఓ హిందూ బాలుడు మృతి చెందాడు. దీంతో నిషేధాజ్ఞలను కాదని ఆందోళన నిర్వహించారు. సూర్య నమస్కారాలను చేయడం యోగాభ్యాసంలో భాగమని గట్టిగా వాదించారు. దీనిని విమర్శించేవారు సముద్రంలో పడి చావవచ్చునని, లేదా చీకటి గదుల్లో మగ్గిపోవాలని వ్యాఖ్యానించి సంచలనం సృష్టించారు.
ఉత్తర్ ప్రదేశ్ ముఖ్యమంత్రిగా యోగి ఆదిత్యనాధ్ ను బిజెపి ఎంపిక చేసింది. 18-3-2017 శనివారం నాడు పార్టీ ఎమ్మెల్యేలు, సీనియర్లతో కేంద్ర మంత్రి వెంకయ్యనాయుడు ఇతరులు నిర్వహించిన చర్చల్లో యోగి ఆదిత్యనాధ్ వైపు మొగ్గుచూపడంతో ఉత్తర ప్రదేశ్ ముఖ్యమంత్రిగా యోగి ఆదిత్యనాథ్ 19-3-2017 ఆదివారం నాడు ప్రమాణ స్వీకారం చేశారు. ఆదిత్యనాథ్ సహా పలువురు ఈశ్వరుడి పేరున ప్రమాణం చేశారు. ప్రస్తుతం 50 మందితో ఈయన కేబినెట్ కొలువు తీరుతోంది.ఇతను ఉత్తరప్రదేశ్ రాష్ట్రానికి 21 వ ముఖ్యమంత్రి .
చావలి నాగేశ్వరరావు
చావలి నాగేశ్వరరావు జాతీయ చిత్రకారుడు.వివిధ నేతల, స్వాతంత్ర్య సమరయోధులు, అసాధారణ చిత్రకారులుగా గుర్తింపు పొందిన మహనీయులు. 
ఆయన రేపల్లె మండలం పేటేరు గ్రామములో 1891, ఆగష్టు 14న జన్మించారు. బాల్యం నుండి చదువు కంటే చిత్రలేఖనంపై ఆసక్తిని పెంచుకున్నారు. పాఠశాలలో ఆయన పాఠాలను వినకుండా బోధిస్తున్న ఉపాధ్యాయుల చిత్రాలను గీసేవారు. 1909లో మెట్రిక్ పరీక్షలలో ఉత్తీర్ణత సాధించలేకపోయారు. ఆయన తన చిత్రకళపై ఆసక్తి కారణంగా ముంబయి వెళ్ళి చిత్రకళాశాలలో చేరాలనుకున్నప్పటికీ పెద్దలు అంగీకరించలేదు. కానీ ఆయన ఎవరికీ చెప్పకుండా ముంబయి వెళ్ళి ఒక స్టుడియోలో పనిలో చేరారు. జె.జె. స్కూల్ ఆఫ్ ఆర్ట్ద్స్ లో చేరారు. నాలుగేళ్ళ కోర్సు తర్వాత స్వంతంగా ముంబయిలో "ఆంధ్ర చిత్రశాల" పేరుతో స్టుడియో ప్రారంభించారు. ఆయన అనీబిసెంటు, మహాత్మా గాంధీ, బాలగంగాధర తిలక్ మరియు సర్థార్ వల్లభబాయి పటేల్ వంటి అనేకమంది జాతీయ నాయకుల చిత్రాలను గీసారు. వీటిని ప్రభుత్వ కార్యాలయాలలో అలంకరించాలని ప్రభుత్వం ఉత్తర్వులు జారీ చేసింది. ఈ చిత్రాలకు వీరు వరల్డ్ కాపీరైట్ ను పేటెంట్ హక్కును గూడా పొందినారు.
ఆయన జాతీయ ఉద్యమంలో పాల్గొన్నారు. జాతీయ చిత్రకారునిగా ఎంతో సంపాదించారు. ఎందరికో ఆర్థిక సహాయం చేసారు. వీరు 1970 మే 9 న మరణించారు.
బులుసు సూర్య ప్రకాశ శాస్త్రి
బులుసు సూర్య ప్రకాశ శాస్త్రి తెనాలిలో సాధన గ్రంథ మండలి స్థాపకుడు. 
ఆయన అమలాపురం దగ్గర భట్నవిల్లిలో జన్మించారు. ఆయన బాల్యంలో పలకా బలపం పట్టలేదు. స్కూలుకు వెళ్లలేదన్నమాటేగాని, తండ్రి నేలపై రాయించిన అక్షరాభ్యాసంతోనే వేదం, తర్కం, వ్యాకరణ శాస్త్రాలను నేర్చుకున్నారు. ఆయన విజయనగరం మహరాజా కాలేజీ, కోవూరు కాలేజీ, తెనాలి కాలేజీల్లో విద్యాభ్యాసం చేసారు. మధూకరం, వారాలు చేసుకొంటూ ఉభయ భాషాప్రవీణ, విద్వాన్ పరీక్షల్లో ఉత్తీర్ణుడయ్యారు. కృష్ణ యజుర్వేదం చదివి సంస్కృతంలో దిట్ట అనిపించుకొన్నారు. జ్యోతిష్యశాస్తాన్ని అధ్యయనం చేశారు. విభూతి, బాలకేసరి, తరణి, కృష్ణాపత్రికల్లో మాస, వారఫలాలు రాశారు. 
తెనాలి సంస్కృత కళాశాలలో ఐదేళ్లు, తాలూకా ఉన్నత పాఠశాల బ్రాంచిలో 36 ఏళ్ల పనిచేసి 1912లో పదవీవిరమణ చేసారు. గోరఖ్‌పూర్లో ఆధ్యాత్మిక గ్రంథాలు ప్రచురించే గీతాప్రెస్‌ను సందర్శించిన సందర్భంలో అదే తరహాలో గ్రంథప్రచురణకు నిర్ణయం తీసుకొన్నారు. 1945లో తెనాలిలో "సాధన గ్రంధమండలి" అనే సంస్థను ప్రారంభించారు. రాష్ట్రంలోనే కాదు, ఇతర రాష్ట్రాలు, దేశాల్లోని తెలుగువారి ఆధ్యాత్మిక గ్రంథాల అవసరాలను "సాధన" తీరుస్తూ వచ్చింది. శంకర గ్రంథ రత్నావళి పేరుతో శంకర భగవత్పాదుల సమగ్ర సాహిత్యాన్ని తెలుగులో 17 సంపుటాలుగా తీసుకొచ్చారు. శంకరుల ప్రస్థాన త్రయంలోని భగవద్గీత శంకర భాష్యాన్ని మూడు భాగాలుగా తెచ్చారు. భారతదేశంలో శంకరాచార్య గ్రంథాలన్నీ ప్రచురించినది సూర్యప్రకాశశాస్త్రి ఒక్కరే అని అంటారు. హరినామ మహిమ శతకం, భగవత్ ప్రాప్తి, ఈశ్వర సాక్షా త్కారం, సప్త మహావ్రతము, సుందర భారతయాత్ర, గీతా ప్రతిభ, శ్రీరామపూజ, తులసీపూజ, శ్రీకృష్ణ బదరీయాత్ర, నేపాలయాత్ర, సప్త మహావ్రతములుతో సహా 800 పైగా ఆధ్మాత్మిక పుస్తకాలను రూపొందించారు. 107 సంవత్స రాల వయసులో కన్నుమూశారు.
16 ఎవ్రీ డీటెయిల్ కౌంట్ (అనువాద చిత్రం)
16 ఎవ్రీ డీటెయిల్ కౌంట్ (Dhuruvangal Pathinaaru (English: 16 Extremes) అనే తమిళ అనువాద చిత్రాన్ని కార్తిక్ నరేన్ దర్శకత్వం వహించాడు. ఈ చిత్రానికి రచయితగా మరియు నిర్మాతగా తనే వ్యవహరించాడు. ఈ చిత్ర కథానాయకుడిగా రహమాన్ నటించాడు. ఈ చిత్రం విడుదలై విమర్శకుల నుండి, మరియు ప్రేక్షకుల నుండి ప్రశంసలు పొందింది.
దీపక్ అనే పోలీస్ ఆఫీసర్ ఒక కేసు గురించి పరిశోధన చేస్తుంటాడు. ఓ హత్య, ఓ కిడ్నాప్, ఒక వ్యక్తిని కారుతో గుద్ది హత్య చేయడం - ఈ మూడూ ఓ రాత్రి  ఒకే సమయంలో, ఒకే ప్రాంతంలో జరుగుతాయి. పోలీసులు తమ విచారణలో నిందితుడిని పట్టుకున్నారా లేదా అనేది మిగిలిన సినిమా. చివరి సన్నివేశం వరకు ఉత్కంఠ భరితంగా స్క్రీన్ ప్లే నడుస్తుంది.
కాకుమాను ఉళక్కి
తనదేహాన్ని ఆస్తినీ సమాజానికి అంకితం చేసిన మహనీయుడు.డాక్టరు, మేజర్.అనాతమీలో మెకంజీ అవార్డు పొందిన తొలి భారతీయుడు.గోవిందరాజుల సుబ్బారావుతో కలిసి తెనాలిలో తొలి ప్రజా వైద్య శాలను ప్రారంభించారు.1.12.1891 న తెనాలిలో జన్మించారు 24.12.1964న మరణించారు.ఈయన దేహాన్ని గుంటూరు మెడికల్ కాలేజికి అప్పగించారు.
ఉస్మాన్ సాగర్ (చెరువు)
ఉస్మాన్ సాగర్ ను గండిపేట చెరువు అనికూడా పిలుస్తారు. తెలంగాణ రాష్ట్ర రాజధాని హైదరాబాద్లో ఉంది. ఈ చెరువు చుట్టూ 46 చదరపు కిలోమీటర్ల వైశాల్యంతో, జలాశయం 29 చదరపు కిలోమీటర్ల వైశాల్యంతో ఉంటుంది. జలాశయం 1,790 అడుగుల లోతు, 3.9 టిఎంసి అడుగుల సామర్థ్యం కలిగివుంది.
1908లో హైదరాబాద్ నగరంలో ఉన్న మూసీనదికి జలప్రళయం వచ్చిన తరువాత హైదరాబాద్ వాసులకు త్రాగునీటిని అందించడానికి హైదరాబాద్ చివరి నిజాం ఉస్మాన్ ఆలీ ఖాన్ 1920 లో మూసీనదిపై ఉస్మాన్ సాగర్ వంతెన నిర్మించాడు. ఉస్మాన్ ఆలీ ఖాన్ పేరుమీదుగా ఈ వంతెనకు ఉస్మాన్ సాగర్ గా పేరు పెట్టడం జరిగింది.
సరస్సుకు ఎదురుగా సాగర్ మహల్ అనే ఒక భవనం ఉంది. చివరి నిజాం తన వేసవి విడిదికోసం ఈ భవనాన్ని నిర్మించాడు. ప్రస్తుతం సాగర్ మహల్ వారసత్వ భవనంగా ప్రభుత్వ ఆధీనంలో ఉంది.
వాసిరెడ్డి నారాయణరావు
వాసిరెడ్డి నారాయణరావు తెలుగు సినిమా నిర్మాత.
ఆయన బాల్యం కృష్ణా జిల్లా వీరులపాడులో గడిచింది. విజయవాడలో విద్యాభ్యాసం చేస్తుండగానే జాతీయోద్యమానికి చేరువయ్యారు. కమ్యూనిస్టు రాజకీయ సభల్లో ఎక్కువగా పాల్గొంటూ వచ్చారు. 1937లో కొత్తపట్నంలో జరిగిన రాజకీయ పాఠశాలలో పాల్గొన్నారు. ఆ పాఠశాలలో పాల్గొన్నందుకు కొంతకాలం రాజమండ్రిలో జైలు శిక్ష అనుభవించారు. తర్వాత వీరులపాడుకు తిరిగి వచ్చి రైతు కూలీ ఉద్యమంలో చురుకుగా పనిచేసారు. కమ్యూనిస్టు పార్టీపై నిర్బంధం విధించడంతో ఆయన సినిమా రంగం వైపుకు పయనించారు. తెనాలిలో సత్యనారాయణ టాకీస్ ను నిర్మించారు. సినీ నిర్మాణంపై దృష్టి సారించారు. 1949లో "నీరా ఔర్ నందా" అనే హిందీ సినిమాను "ఆహుతి" పేరుతో తెలుగులోకి డబ్బింగ్ చేసి విడుదల చేసారు. తొలి తెలుగు డబ్బింగ్ సినిమా తీసిన నిర్మాతగా చరిత్రకెక్కారు. ఆ అనుభవంతోటే 1959లో నందమూరి తారక రామారావుతో "జయభేరి" అనే సినిమాను తీసారు. ఈ చిత్రానికి ప్రభుత్వం నుండి పురస్కారాలను అందుకున్నారు
మంథా భానుమతి
మంథా భానుమతి ప్రముఖ రచయిత్రి. ఈమె 22 నవలలు, 75కు పైగా కథలు వ్రాసింది.
ఈమె 1946 జనవరి 11న తూర్పు గోదావరి జిల్లా, అమలాపురంలో వడ్లమాని సుభద్ర, సత్యనారాయణమూర్తి దంపతులకు జన్మించింది. ఈమె గుంటూరులో బి.హెచ్.ఉన్నత పాఠశాలలో మాధ్యమిక విద్య, ప్రభుత్వ మహిళా కళాశాలలో బి.ఎస్సీ చదివింది. ఆ తరువాత ఉస్మానియా విశ్వవిద్యాలయం నుండి రసాయనశాస్త్రంలో ఎం.ఎస్సీ చదివి అక్కడే ఫోటో కెమిస్ట్రీలో పి.హెచ్.డి. పట్టాను సంపాదించింది. అమెరికాలోని డెన్వర్ యూనివర్సిటీ నుండి ఎం.ఎస్. పట్టా స్వీకరించింది. తెలుగు విశ్వవిద్యాలయంలో కర్ణాటక సంగీతములో డిప్లొమా చేసింది. ఈమె హైదరాబాదులోని ప్రభుత్వ సిటీకళాశాలలో రసాయన శాస్త్ర అధ్యాపకురాలిగా పనిచేసి 2000లో స్వచ్ఛంద పదవీ విరమణ చేసింది. ఈమెకు 1965లో మంథా రామారావుతో వివాహం జరిగింది. ఈమె భర్త ఎ.పి.జెన్‌కోలో సూపరింటెండెంట్ ఇంజనీరుగా పనిచేసి పదవీ విరమణచేశాడు. వీరికి ఇద్దరు కుమారులు.వారు విదేశాలలో స్థిరపడ్డారు. యోగా, సంగీతము ఈమె అభిమాన విషయాలు.
ఈమె రచనలు చేయడం కాస్త ఆలస్యంగా మొదలు పెట్టింది. ఈమె తొలి రచన 1993లో ఆంధ్రప్రభ సచిత్ర వారపత్రికలో ప్రచురితమైంది. కథలు, నవలలు మాత్రేమే కాక ఈమెకు పద్యరచనలో కూడా ప్రావీణ్యం ఉంది.. ఈమె రచనలు రచన, స్వాతి, నవ్య, పత్రిక, ఆంధ్రభూమి, చతుర మొదలైన పత్రికలతో పాటు కౌముది, తెలుగు వన్.కామ్‌, మాలిక మొదలైన అంతర్జాల పత్రికలలో ప్రచురితమయ్యాయి.
టప్ప రోషనప్ప
టప్ప రోషనప్ప భారత స్వాతంత్ర్యసమరయోధుడు.
ఆయన స్వాతంత్ర్యోద్యమం నుంచి తెలంగాణ తొలి దశ, మలి దశ ఉద్యమానికి బాసటగా నిలిచారు. నిత్యం సమాజం కోసం రైతుల కోసం ఆర్యసమాజం కోసం తన వంతు కృషి చేసారు. స్వతంత్ర ఉద్యమ సమయంలో రజాకర్లకు ఎదురోడి చేసిన పోరాటలను చేసారు. రైతుల కోసం యజ్ఞ యాగాలు చేయడం వల్ల వర్షాలు వస్తాయని అనేక యజ్ఞ కార్యక్రమాలను మండలంలోని వివిధ గ్రామాల్లో నిర్వహిస్తుండేవారు. అంటరాని తనం, కుల వివక్ష పోవాలని ఆర్య సమాజం ద్వారా కార్యక్రమాలు నిర్వహించేవారు. విద్యార్థుల్లో ఆరోగ్య శరీర దారుఢ్యం పెరగడానికి యోగా చేయాలని సూచించేవారాయన.
ఆయనకు భార్య శంకరమ్మతో పాటు ఇద్దరు కుమారులు, రమేష్, వివేక్, నలుగురు కుమార్తెలు ఇందిరమ్మ, సుభద్రమ్మ, జయమ్మ, లక్ష్మి ఉన్నారు. ఆయన ఫిబ్రవరి 9 2017 న తన 92వ యేట మహబూబ్‌నగర్ జిల్లా కేంద్రంలోని ఎస్‌వీఎస్ దవాఖానాలో మరణించారు.
చంద్రహాసన్
చంద్రహాసన్ "రాజ్‌కమల్‌ ఫిలిం ఇంటర్నేషనల్‌" అధినేత మరియు సినిమా నిర్మాత. ఆయన ప్రముఖ భారతీయ సినిమా నటులైన కమల్ హాసన్ మరియు చారుహాసన్ ల సోదరుడు.
ఆయన వృత్తి రీత్యా న్యాయవాది. ఆయన కమల్‌ హాసన్ నిర్మించిన ‘అపూర్వ సహోదరులు’, ‘హేరామ్‌’, ‘విరుమాండి’, ‘ముంబై ఎక్స్‌ప్రెస్‌’, ‘ఉన్నైపోల్‌ ఒరువన్’ చిత్రాలకు సహనిర్మాతగా వ్యవహరించారు. చంద్రహాసన్‌ ప్రస్తుతం కమల్‌ హాసన్‌ సొంత నిర్మాణ సంస్థ 'రాజ్‌కమల్‌ ఫిలిం ఇంటర్నేషనల్‌'కి అధినేతగా వ్యవహరిస్తున్నారు. తన ఇద్దరు సోదరులు సినిమాల్లో నటించినప్పటికీ ఆయన మాత్రం తెర వెనుక ఉండి పనిచేయడానికి ఇష్టపడ్డారు. ఆయన కుమార్తె అను హాసన్‌ ఇందిర, రన్‌, ఆల్వంధన్‌ తదితర సినిమాల్లో నటించారు. ఇప్పుడు కూడా 'ఈజ్‌ దిస్‌ నౌ' అనే ఇంగ్లీష్‌ సినిమాలో చేస్తున్నారు. 'విశ్వరూపం' సినిమా విడుదల విషయంలో ఆటంకాలు వచ్చినప్పుడు చంద్రహాసన్‌ తన వెంటే ఉండి ధైర్యం చెప్పారని ఆయనే తన బలమని కమల్‌హాసన్‌ ఇదివరకు ఓ ఇంటర్వ్యూలో వెల్లడించారు. చంద్రహాసన్‌ 'విరుమంది', 'విశ్వరూపం', 'థూంగవనమ్‌' చిత్రాలకు నిర్మాతగా వ్యవహరించారు.
ఆయన లండన్‌లో ఉన్న తన కుమార్తె అనుహాసన్ వద్ద మార్చి 18 2017 న గుండెపోటుతో మరణించారు. ఆయన భార్య గీతామణి (73) జనవరి 7 2017న మరణించారు.
తెల్లాకుల వెంకటేశ్వర గుప్త
విద్యా దాన కర్ణ తెల్లాకుల వెంకటేశ్వర గుప్త హరికథా భాగవతార్ .1912 లో నెల్లూరు జిల్లాలో జన్మించారు.తెనాలిలో స్థిరపడి కొన్ని వందలమందికి కులమత బేధం లేకుండా వసతి భోజనం కల్పించి తన ఇంట్లోనే హరికథ నేర్పించారు.
వీరగంధం వెంకట సుబ్బారావు గారు వీరి శిష్యులే.
మీనాకుమారి (నటి)
తెనాలిలో జన్మించిన మీనాకుమారి అన్నాచెల్లెలు సినిమాలో చలం గారితో హీరోయిన్ గా నటించారు. మీనాకుమారి తొలి చిత్రం ప్రముఖ నటి చంద్రకళ తండ్రి నిర్మించిన " శ్రీరామాంజనేయ యుద్ధం" (1958). ఈమెకు చిన్నతనములోనే పెళ్ళి అయిపోయింది. భర్త సినిమా పంపిణీదారుడైనందున భార్యను నటి చేయాలన్న ఉద్దేశములో నాట్యం, నటనలలో తర్ఫీదు ఇప్పించారు. ఈమె సుమారు 200 సినిమాలలో నటించారు. హీరోయిన్‌ గా నటించిన ఏకైక సినిమా "అన్నాచెల్లెలు "
ఈమె నటించిన తెలుగు సినిమాల పాక్షిక జాబితా:
ఇంకా చెల్లెలి కాపురం, వాల్మీకి, మర్మయోగి, ఉండమ్మా బొట్టుపెడతా, సి.ఐ.డి లాంటి చిత్రాలలో నటించారు.
కె.సి.శేఖర్‌బాబు
కె.సి.శేఖర్‌బాబు తెలుగు సినిమా నిర్మాత. 
ఆయన 1946 మే 1 న ఆయన జన్మించారు. మమత, సంసారబంధం, గోపాలరావుగారి అమ్మాయి, ముఠామేస్త్రీ, సర్ధార్,సాహస సామ్రాట్, భార్గవ రాముడు, ఎంత బావుందో! చిత్రాలను నిర్మించారు. ఫిలిం సెంట్ర‌ల్ బోర్డ్ చైర్మ‌న్ గా, ప్రొడ్యూస‌ర్ కౌన్సిల్ సెక్ర‌ట‌రీగాగా ఆయ‌న ప‌నిచేశారు. ద‌క్షిణాది ఫిలించాంబ‌ర్ క‌మిటీ మెంబ‌ర్ గా సేవ‌లందించారు.
ఆయన జూబ్లీహిల్స్ ఫిలింనగర్‌లోని తన నివాసంలో గుండెపోటుతో ఫిబ్రవరి 24 2017 న మరణించారు.
కొల్లూరు సత్యనారాయణ శాస్త్రి
కొల్లూరు సత్యనారాయణ శాస్త్రి (కె.ఎస్.శాస్త్రి) భారత స్వాతంత్ర్యసమరయోధుడు మరియు గాంధీ సెంటర్ వ్యవస్థాపకుడు. ఆయన "విశాఖ గాంధీ" గా సుపరిచితుడు.
ఆయన తూర్పు గోదావరి జిల్లా లోని పెద్దాపురం లో నవంబరు 1922 న జన్మించాడు. పాఠశాల విద్యను రాజమండ్రిలోనూ, కళాశాల విద్యను విజయనగరం లోనూ పూర్తిచేసాడు. ఆయన తండ్రి బ్రహ్మాజీ రామశర్మ దేశభక్తుల కుటుంబానికి చెందినవాడు. బాల్యంలో శాస్త్రి ప్రముఖ స్వాతంత్ర్య సమరయోధులు మరియు జాతీయ నాయకుల ప్రభావానికి లోనయ్యాడు. బాల్యం నుండే స్వాతంత్రోద్యమాలలో పాల్గొన్నాడు. ఆయన పోరాటంలో తూర్పుగోదావరి జిల్లా కు సంబంధించిన ఉద్యమాలలో బులుసు సాంబమూర్తి, దుర్గాబాయి దేశ్‌ముఖ్, దువ్వూరి సుబ్బమ్మ వంటి వారితో కలసి పనిచేసాడు.
ఆయన క్విట్ ఇండియా ఉద్యమంలో చేసిన పోరాటానికి గానూ ఆలీపూర్ కాంప్ వద్ద నాలుగు మాసాలు జైలు శిక్ష అనుభవించాడు. తరువాత జైలు నుండి విడుదలై జనవరి 1944లో నేషనల్ స్టూడెంట్స్ యూనియన్ ను స్థాపించాడు. దాని ఫలితంగా వారి గృహంపై పోలీసు రైడింగ్ జరిగి ఆ యూనియన్ నిషేధించబడినది. ఏప్రిల్ 1944 లో ఆయన స్టేట్ స్టూడెంట్స్ కాంగ్రెస్ ను స్థాపించాడు. ఆయన మహాత్మా గాంధీ కంటే నేతాజీ సుభాష్ చంద్రబోస్ నే ఎక్కువగా అందరి యువకుల వలెనే యిష్టపడేవాడు. కాలానుగుణంగా ఆయన మహాత్మాగాంధీ అహింసా పోరాటానికి దగ్గరయ్యాడు. పట్టుదల కలిగిన కాంగ్రెస్ సభ్యుల ప్రభావంతో ఆయన మాక్క్సిజం పై దృష్టి సారించాడు. కాంగ్రెస్ లో సోషలిస్టుగా మారాడు. స్వాతంత్ర్యం తరువాత ఆయన జయప్రకాష్ నారాయణ యొక్క సోషలిస్టు ఉద్యమాలకు ప్రభావితుడైనాడు.
సామ్యవాదిగా ఆయన ట్రేడ్ యూనియన్ కార్యకలాపాలలో పాల్గొనేవాడు. ఆయన ఆల్ ఇండియా NMDC వర్కర్స్ ఫెడరేషన్ కు 14 సంవత్సరాల పాటు జనరల్ సెక్రటరీగా పనిచేసాడు. బొబ్బిలి సీతానగరం సుగర్ ఫాక్టరీ ఉదంతం మూలంగా ఆయన గ్రామీణ ప్రజానీకానికి దగ్గరయ్యాడు. ఆ సంస్థ రాష్ట్ర ప్రభుత్వ అధ్వర్యంలోని నిజాం సుగర్స్ చే చడుపబడుతూ ప్రైవేట్ వ్యక్తుల పరం చేయడానికి వ్యతిరేకంగా 14 రోజులపాటు ఆమరణ నిరాహార దీక్షను చేపట్టాడు.
ఆయన 1985 లో గాంధీ సెంటర్ స్థాపించడంతో గుర్తింపు పొందాడు. ఈ సంస్థ పేదరిక నిర్మూలన, గ్రామ స్వరాజ్యం మరియు మతసమరస్యం పై వర్క్ షాపులు మరియు సెమినార్లు నిర్వహించేది.
ఈ సంస్థ ద్వారకా నగర్ లోని బాపూ భవన్ లో గాంధీజీ జీవితం మరియు తత్వం పై అనేక పుస్తకాలతో కూడిన గ్రంథాలయాన్ని కూడా నిర్వహించింది.
గాంధీ, నెహ్రూ, సర్ధార్‌ వల్లబాయ్‌ పటేల్‌ లాంటి గొప్ప స్వాతంత్ర సమరయోధులతో ఆయనకు సాన్నిహిత్యం ఉంది. వారితో కలిసి పనిచేశారు. ముఖ్యంగా శాస్త్రిపై గాంధీ ప్రభావం ఎక్కువగా ఉంది. ఏం సాధించాలన్నా గాంధేయ మార్గమే శరణ్యమని ఆయన గట్టిగా నమ్మేవారు. జీవితాంతం అదే మార్గాన్ని ఆయన అనుసరించారు. అదే మార్గంలో వెళ్లాలని అందరికీ చెప్పేవారు. ఆయన ప్రముఖ స్వాతంత్య్రసమరయోధుడు మద్దూరి అన్నపూర్ణయ్య కు స్వయానా బావమరిది. విశాఖనగరంలో గాంధీ సెంటర్‌ వ్యవస్ధాపక కార్యదర్శిగా 40 ఏళ్లుగా ఉన్నారు. వివిధ ట్రేడ్‌ యూనియన్లకు నాయకుడిగా వ్యవహరించారు.
ఆయన డిసెంబరు 13 2016 న తన 95వ యేట మరణించారు. ఆయనకు భార్య రమణమ్మ, కొడుకు వెంకటరమణ, కోడలు ప్రభ, మనవరాలు శ్రావ్య ఉన్నారు.
మట్టపల్లి చలమయ్య
మట్టపల్లి చలమయ్య పారిశ్రామికవేత్త మరియు ప్రముఖ దాత.
ఆయన 1923 నవంబరు 19న తూర్పుగోదావరి జిల్లా సామర్లకోటలో జన్మించారు. ఎస్‌ఎస్‌ఎల్‌సీ వరకే చదువుకున్నా 17 ఏళ్ల ప్రాయంలోనే తండ్రికి అండగా వ్యాపార రంగంలోకి ప్రవేశించి ప్రముఖ పారిశ్రా మికవేత్తగా ఎదిగారు. 1941లో బర్మా నుంచి వలస వచ్చి, సామర్లకోట రైల్వేస్టేషన్‌కు చేరుకున్న శరణార్థులకు ప్రతిరోజు 5వేల మందికి అన్నం పెట్టి ఆకలి తీర్చారు.
ఆయన నగరంలో పలు చోట్ల విరివిగా అన్నదానం కార్యక్రమాలను చలమయ్య నిర్వహించడం లేదా అటువంటి కార్యక్రమాలకు భారీ మొత్తంలో విరాళాలు అందివ్వడం చేస్తుండేవారు. రోడ్ల పక్కన, పేవ్‌మెంట్లపైన రాత్రులందు నిద్రించే అభాగ్యులకు దుప్పట్లు, తువ్వాలు పంపిణీ చేయడం, నగదు సాయం చేయడం ఆయనకు నిత్యకృత్యంగా ఉండేది. నగరంలోని అనేక చిన్న, పెద్ద వ్యాపార సంస్థలను చలమయ్య చేతులమీదుగా ప్రారంభించడం గతకొన్ని దశాబ్దాలుగా వస్తున్న సంప్రదాయం. చలమయ్య చేతులమీదుగా వ్యాపారం ప్రారంభిస్తే రాణిస్తుందనేది వ్యాపారుల నమ్మిక.
1940వ దశకంలో ప్రారంభించిన అన్నదాన కార్యక్రమాన్ని ఆయన తుదిశ్వాస విడిచేంత వరకు 70 ఏళ్లుగా సాగుతున్న ఈ అన్నదాన యజ్ఞాన్ని తన తదనంతరం కూడా కొనసాగించాలని కుమారులకు ఆయన సూచించారు. రాష్ట్రంలోని అనేక దేవాలయాల నిర్మాణాలకు ఆయన విరాళాలిచ్చారు. లోక కల్యాణార్థం ఎక్కడ క్రతువులు నిర్వహించినా అక్కడ తప్పనిసరిగా అన్నప్రసాదాలను అందించేందుకు చలమయ్య ముందుండేవారు. ఆర్‌. ఎస్. ఎస్. భావాలు కలిగిన చలమయ్య సంఘ్‌పరివార్‌కు చెందిన ముఖ్యనేతలు అశోక్‌ సింఘాల్‌, ప్రవీణ్‌ తొగాడియా వంటి వారితో సంబంధాలను నెరిపారు.
ఆయన ఫిబ్రవరి 20 2017 న గుండెపోటుతో మరణించారు. ఆయనకు భార్య, ముగ్గురు కుమారులు ఉన్నారు.
తవ్వా రుక్మిణి రాంరెడ్డి
తవ్వా రుక్మిణి రాంరెడ్డి ప్రముఖ కార్టూనిస్టు, నాటక కర్త మరియు వ్యంగ్య రచయిత. ప్రజానాట్య మండలిలో పనిచేసిన రాంరెడ్డి పలు కార్యక్రమాల్లో చురుగ్గా పాల్గొన్నారు. గతంలో వరంగల్‌ జిల్లా డోర్నకల్‌ ఎఈవోగా పనిచేశారు.
1945 ఏప్రిల్ లో డోర్నకల్ లో జన్మించిన రాంరెడ్డి బిఎస్సీ వరకు చదివారు. వృత్తిరీత్యా టీచర్ అయినప్పటికీ అనేక కథలు రాసారు. ఇటు రచయితగా, కార్టూనిస్టుగా ఎంతో పేరు తెచ్చుకున్నారు. వివిధ వారపత్రికల్లో, మాస పత్రికల్లో 15వందలకు పైగా కార్టూన్లు వేసారు. గులాబి, కోతులు, నీడ అనే నవలల్ని కూడా రచించారు. మూడుసార్లు జాతీయ స్థాయిలో పురస్కారాలను పొందారు. 10టీవిలో ప్రసారమైన మాయా మశ్చింద్రా అనే కార్యక్రమానికి చాలాకాలం పాటు సేవలందించారు. 2013 లో తెలుగు యూనివర్శిటీ రాంరెడ్డికి కీర్తి ప్రతిష్ఠాపురస్కారం అందజేసి సత్కరించింది. రుక్మిణి అనేక పలు కథల్ని తెలుగులోకి అనువదించారు.
వరంగల్‌ జిల్లా డోర్నకల్‌కు చెందిన రాంరెడ్డి మహబూబాబాద్‌ (మానుకోట) పట్టణంలో స్థిరపడ్డారు. తెలంగాణ సమాజ తీరుతెన్నులను కళ్లకు కడుతూ ‘మాయ’ అనే నాటికను రచించి విస్తృతంగా ప్రదర్శనలిచ్చారు. 1500కి పైగా కార్టూన్లు, 100కు పైగా వ్యంగ్య రచనలు చేశారు. మూడుసార్లు జాతీయ అవార్డులు అందుకున్నారు.
కొంతకాలం నుంచి అనారోగ్యంతో బాధపడుతున్న ఆయన హైదరాబాద్‌లోని నిమ్స్‌లో చికిత్స పొందుతూ సెప్టెంబరు 14 2016 న మరణించారు. ఆయనకు భార్య, కుమారుడు, ముగ్గురు కుమార్తెలు ఉన్నారు.
జయభారతి(నటి)
జయభారతి (జననం 1950) ప్రముఖ మలయాళ నటి. 1968లో ఆమె  కెరీర్ ప్రారంభించింది. ఆమె రెండు కేరళ రాస్ట్ర ఉత్తమ నటి పురస్కారాలు అందుకొంది.
1971లో ప్రేం నాజిర్ సరసన పి.వేణు దర్శకత్వాన సి.ఐ.డి. నాజిర్ సినిమాతో హీరోయిన్ గా మారింది జయభారతి. ఆ తరువాత మలయాళంలో ఆమె  అత్యంత విజయవంతమైన నటిగా ఎదిగింది.  అప్పటి పెద్ద హీరోలైన మధు, విన్సెంట్, జయన్, ఎం.జి.సోమన్, కమల్ హాసన్, రజనీకాంత్ వంటి వారి సరసన నటించింది. 1970, 80లలో  జయభారతి-ఎం.జి.సోమన్ బెస్ట్ పెయిర్ గా పేరు పొందింది.
అనిత (సహాయ నటి)
అనిత తెలుగు చలనచిత్ర నటి. ఈమె ఎక్కువగా తల్లి, చెల్లి వంటి క్యారెక్టర్ పాత్రలలో నటించి రాణించింది.
ఈమె అసలు పేరు రామాకుమారి. ఈమె 1954, డిసెంబరు 8న మచిలీపట్నంలో జన్మించింది. ఈమె తల్లి వాణీబాల ప్రఖ్యాత రంగస్థల కళాకారిణి. ఆమె తేనెమనసులు వంటి కొన్ని చలనచిత్రాలలో కూడా నటించింది. అనిత తండ్రి నందనరావు. ఈమె బాల్యంలో సాంప్రదాయ నృత్యం నాగేశ్వర శర్మ వద్ద నేర్చుకుంది. ఈమె భర్త 2002లో మరణించాడు. ప్రస్తుతం ఈమె తన కుమార్తె వద్ద బెంగళూరులో నివసిస్తున్నది.
ఈమె తండ్రి, నటి నిర్మలమ్మ భర్త కృష్ణారావు స్నేహితులు. కృష్ణారావు ప్రోద్బలంతో అనిత సినిమా రంగంలో ప్రవేశించింది. ఈమె సి.ఎస్.రావు దర్శకత్వంలో 1968లో వచ్చిన నిండు సంసారం చిత్రంలో ఎన్.టి.రామారావుకు అవిటి చెల్లెలి పాత్రలో మొట్టమొదటిసారి నటించింది. తరువాత 1996 వరకు అనేక తెలుగు, కన్నడ చిత్రాలలో సహాయ నటిగా, కథా నాయికగా నటించింది. ఈమె నటించిన ఆఖరి సినిమా పెళ్ళిసందడి. ఈమె కలవారి కోడలు వంటి కొన్ని టెలివిజన్ సీరియళ్లలో కూడా నటించింది. నటి రాధకు కొన్ని సినిమాలలో గాత్రసహకారం అందించింది.
ఈమె నటించిన సినిమాల పాక్షిక జాబితా:
పార్వతి జయరామ్
పార్వతి, ప్రముఖ దక్షిణ భారత నటి. ఆమె అసలు పేరు అశ్వతి కురుప్. పార్వతి ప్రఖ్యాత శాస్త్రీయ నాట్య కళాకారిణి కూడా. ఆమె ఎక్కువగా మలయాళ సినిమాల్లో నటించింది.
1986 నుండి 1993 వరకు పార్వతి మలయాళ సినీ పరిశ్రమలో నటిగా పనిచేసింది. ఆమె నటించిన మొదటి సినిమాకు లెనిన్ రాజేంద్రన్  దర్శకత్వం వహించాడు. కానీ ఆ సినిమా మధ్యలోనే ఆగిపోయింది. 1986లో  నటుడు, దర్శకుడు బాలచంద్ర మేనన్ దర్శకత్వంలో  వివహితరే ఇతిలే సినిమాతో మలయాళ సినీ రంగానికి పరిచయం అయ్యింది ఆమె. ఆమె నటించిన చిత్రాల్లో అమృతం గామయే, ఒరు  మిన్నమినుంగింటే నురుంగువెట్టం, తూవనతూంబికల్ (1987),  పొనముట్టయిదున్న తరవు (1989), వడక్కునొక్కియంత్రం, పెరువన్నపురతే విశేషంగళ్, కిరేదం (1989) వంటివి విజయవంతమైన చిత్రాలుగా నిలిచాయి.
1992లో మలయళ నటుడు జయరాంను వివాహం చేసుకుంది పార్వతి. జయరాంతో కలసి ఆమె ఎన్నో చిత్రాల్లో నటించింది. పెళ్ళైన తరువాత  ఆమె సినిమాల్లో నటించడం క్రమంగా మానేసింది. ప్రస్తుతం ఆమె  కుటుంబంతో కలసి చెన్నైలో నివసిస్తోంది. ఆమెకు ఒక కొడుకు  కాళిదాస్ జయరాం, కుమార్తె మాళవికా జయరాం.
తిరువల్లాలోని కవియూర్ లో జన్మించింది ఆమె. రామచంద్ర కురుప్, పద్మ భాయ్ ల ముగ్గురు సంతానంలో రెండో కుమార్తె పార్వతి. ఆమె తండ్రి అలప్పుళలోని చంపకులానికి చెందినవారు కాగా, తల్లి సొంత ఊరు తిరువెల్లాలోని కవియూర్. ఆమె అక్క జ్యోతి, చెల్లెలు  దీప్తి (చనిపోయారు). తిరువెల్లాలోని దేవస్వం బోర్డు హైయర్ సెకెండరీ స్కూల్ లో ప్రాథమిక విద్యను అభ్యసించిందామె. అదే స్కూలులో ఆమె  తల్లి లెక్కల ఉపాధ్యాయినిగా పని చేసేది. చంగనచెర్రీలో ఎన్.ఎస్.ఎస్. హిందూ కళాశాలలో ఇంటర్మీడియట్ వరకూ చదివింది పార్వతి. అక్కడ చదువుకునే సమయంలోనే లెనిన్ రాజేంద్రన్ తన సినిమాలో హీరోయిన్ గా ఆమెను ఎంపిక చేసుకున్నాడు. అయితే ఆ సినిమా ఆగిపోయింది.  తరువాత ఆమె బాలచంద్రన్ మేనన్ దర్శకత్వంలో వివహితరే ఇతిలే (1986) సినిమాలో కథానాయికగా నటించింది. అప్పటికి ఆమె వయసు 16 సంవత్సరాలే కావడం విశేషం.
ప్రణయ్‌రాజ్ వంగరి
ప్రణయ్‌రాజ్ వంగరి తెలుగు నాటక రంగ పరిశోధకుడు. మరియు తెలుగు వికీపీడియా నిర్వాహకుడు. ఆయన వినూత్న నాటకాలతో జనం దృష్టిని ఆకర్షించే ప్రయత్నం చేస్తోన్న "పాప్ కార్న్ థియేటర్"కు ప్రధాన కార్యదర్శి. 'వికీవత్సరం' అనే కాన్సెప్ట్ తో వరుసగా 365రోజులు - 365 వ్యాసాలు రాసి, ప్రపంచం మొత్తంలో ఈ ఘనత సాధించిన మొదటి వికీపీడియన్ గా చరిత్ర సృష్టించాడు.
ప్రణయ్ 1985, మార్చి 25 న యాదాద్రి జిల్లా, మోత్కూర్ లో చేనేత కార్మికులైన వంగరి జానయ్య, కళమ్మ దంపతులకు జన్మించాడు.
మోత్కూర్ లోని స్థానిక ఉన్నత పాఠశాల్లో పదివరకు, ప్రభుత్వ జూనియర్ కళాశాలలో ఇంటర్, భువనగిరి లోని ఎస్.ఎల్.ఎన్.ఎస్ కళాశాలలో డిగ్రి పూర్తి చేసాడు. చిన్నతనం నుండి కళారంగంపై ఆసక్తి ఉండటంతో హైదరాబాద్ వెళ్ళి పొట్టి శ్రీరాములు తెలుగు విశ్వవిద్యాలయంలో నాటకరంగం (థియేటర్ ఆర్ట్స్) లో పీ.జీ. పూర్తిచేసి, తెలుగులో ప్రపంచ నాటక సాహిత్య అనువాదాలు - ఒక పరిశీలన అనే అంశంపై ఎం.ఫిల్ (థియేటర్ ఆర్ట్స్) చేస్తున్నాడు. ప్రస్తుతం హైదరాబాదు విశ్వవిద్యాలయము వారి థియేటర్ ఔట్రీచ్ యూనిట్ (టి.ఓ.యు)లో ప్రాజెక్ట్ అసిస్టెంట్ గా పనిచేస్తున్నాడు. తెలుగు వికీపీడియా నిర్వాహకునిగా తన సేవలనందిస్తున్నాడు.
2006లో హైదరాబాద్ లో అడుగుపెట్టిన ప్రణయ్ హబ్సిగూడా లోని హెరిటేజ్ ఫ్రెష్ సూపర్ మార్కెట్ లో ఉద్యోగం చేసాడు. 2009లో సినిమా ఎడిటింగ్ నేర్చుకొని, కొన్ని షార్ట్ ఫిలిమ్స్ కి ఎడిటింగ్ చేసాడు.
2009లో తెలుగు విశ్వవిద్యాలయం రంగస్థల కళాలశాఖ లోని ఎం.పి.ఏ.లో చేరడం ద్వారా తెలుగు నాటకరంగంలోకి అడుగుపెట్టాడు.
యువ నాటకరంగాన్ని ప్రోత్సహించడంకోసం 2012లో హైదరాబాద్ విశ్వవిద్యాలయం లోని రంగస్థల కళాలశాఖ ఆధ్వర్యంలో డా. పెద్ది రామారావు సమన్వయకర్తగా ఏర్పాటుచేసిన థియేటర్ ఔట్రీచ్ యూనిట్ (టి.ఓ.యు) లో ప్రాజెక్ట్ అసిస్టెంట్ గా చేరాడు. అలా ప్రణయ్ కు తెలుగు రాష్ట్రాల్లోని వివిధ నాటకసంస్థలతో, నాటక ప్రముఖులతో పరిచయం ఏర్పడింది. టి.ఓ.యు. నిర్వహించిన వివిధ నాటకోత్సవాలకు, నాటకరంగ శిక్షణా కార్యక్రమాలకు నిర్వహకుడిగా పనిచేసాడు.
2014, ఫిబ్రవరి 17-23 వరకు న్యూఢిల్లీ లో జరిగిన టిఫ్లి అంతర్జాతీయ చిన్నారుల నాటకోత్సవంలో పాల్గొన్న ప్రణయ్, తెలుగు నాటకరంగంలో కృషి చేస్తున్న యువతలో కొంతమంది మిత్రులతో కలిసి 2014, మార్చి 20న హైదరాబాద్ అబీడ్స్ లోని గోల్డెన్ త్రెషోల్డ్ లో అమ్మ చెప్పిన కథ అనే నాటిక ప్రదర్శనతో పాప్‌కార్న్ థియేటర్ ను ప్రారంభించారు. పాప్‌కార్న్ థియేటర్ ద్వారా చిన్నారులను, యువతను నాటకరంగంవైపు ఆకర్షించే ప్రయత్నం చేస్తున్నారు.
1. దక్కన్ థియేటర్ స్కాలర్స్ అసోసియేషన్ సభ్యులుగా ఉంటూ, తెలంగాణలో రంగస్థల విద్యను చదివినవారికి ప్రభుత్వ కళాశాలల్లో, పాఠశాలల్లో ఆధ్యాపకులుగా నియామకంకోసం ప్రయత్నిస్తున్నాడు.
2. తెలంగాణ రంగస్థల సమాఖ్యకు కోశాధికారిగా ఉంటూ తెలంగాణ నాటకరంగ చరిత్రను వెలికితీస్తూ, తెలంగాణలో యువ నాటకరంగ అభివృద్ధికి కృషి చేస్తున్నాడు.
2010లో జెమినీ టీవీలో వచ్చిన "దేవత", 2015లో దూరదర్శన్ లో వచ్చిన "చంటిగాడు స్వయంవరం" ధారావాహికలకు సహా దర్శకుడిగా పనిచేసాడు.
2015లో వచ్చిన "ఎ-ఫైర్" చిత్రానికి ప్రచారకర్తగా, 2017లో వచ్చిన "అవంతిక" చిత్రానికి సహా దర్శకుడిగా పనిచేసాడు.
ఆయన తెలుగు భాషాభివృద్ధి చేయాలనే తలంపుతో తెలుగు వికీపీడియాలో మార్చి 8, 2013న చేరారు. వికీపీడియాలో అనేక నాటకరంగ ప్రముఖులు, తెలుగు ప్రముఖుల వ్యాసాలతో పాటు అనేక విశేష వ్యాసాలను రాసి విజ్ఞాన సర్వస్వాన్ని భాషాభిమానుల చేరువకు చేరుస్తున్నారు.
నాగరాజు కువ్వారపు
నాగరాజు కువ్వారపు తెలంగాణ రాష్ట్రానికి చెందిన వర్ధమాన సినీగేయ రచయిత, 
కవి.
నాగరాజు 1991, సెప్టెంబర్ 21న శ్రీ‌నివాస‌రావు, అరుణ‌ దంపతులకు తెలంగాణ రాష్ట్రం, ఖమ్మం జిల్లా క‌ల్లూరు మండ‌లంలోని పేరువంచ గ్రామంలో జ‌న్మించాడు. వీరిది వ్య‌వ‌సాయ కుటుంబం. తండ్రి శ్రీ‌నివాస‌రావు క‌ల్లూరు ప్ర‌భుత్వ జూనియ‌ర్ క‌ళాశాల‌లో తెలుగు అధ్యాప‌కులుగా ప‌నిచేస్తున్నాడు. త‌ల్లి గృహిణి. ప్రాధ‌మిక ఉన్న‌త పేరువంచ ప్ర‌భుత్వ పాఠ‌శాల‌లో పూర్తి చేశాడు. నాగ‌రాజు తండ్రి వెన‌క త‌రాల వారు నుండి పాట‌లు పాడేవారు. త‌ల్లి వెన‌క త‌రాల వారంతా వాయిద్య‌కారులు అవ‌డంవ‌ల్ల నాగ‌రాజు చిన్న‌ప్ప‌టి నుండే పాట‌లు బాగా పాడేవాడు. ఆయ‌న‌లోని ప్ర‌తిభ‌ను గుర్తించిన హిందీ టీచ‌ర్ జ‌గ‌న్నాధ‌రావు గారు ఎంతో ప్రోత్స‌హించ‌డంతో, ప‌లు కార్యక్ర‌మాల‌లో 9 సార్లు ఉత్త‌మ గాయ‌కుడిగా అవార్డులు లభించాయి. 10వ త‌ర‌గ‌తిలో రంగారావు మాష్టారి ప్రోత్సాహంతో స్కూల్ ఫ‌స్ట్ వ‌చ్చి, పాట‌ల‌లోనే కాదు చ‌దువులోనూ త‌ను ముందే అని నిరూపించుకున్నాడు.
నాగ‌రాజు 10వ త‌ర‌గ‌తి చ‌దువుతున్న సంవ‌త్స‌రం 2006-2007. ఆ సంవ‌త్స‌ర‌మే వందేమాత‌రం గీతం రాసి 100 సంవ‌త్స‌రాలు అవ‌డంతో నియోజ‌కవ‌ర్గ స్థాయిలో వ్యాస‌ర‌చ‌న‌, వ‌కృత్వం 
పోటీలు నిర్వ‌హించారు. ఆ పోటీలో నియోజ‌క‌వ‌ర్గ స్థాయిలో వ్యాస‌ర‌చ‌న‌లో మొద‌టి బ‌హుమ‌తి పొందాడు. అప్ప‌టి నుంచి సాహిత్యం పై మ‌క్కువ‌ పెరిగి క‌విత్వం వైపు ఆక‌ర్షితుడ‌య్యాడు.
ఇంట‌ర్మీడియ‌ట్‌ స్పెక్ట్రా జూనియ‌ర్‌ క‌ళాశాల‌లో పూర్తి చేశారు. ఆ స‌మ‌యంలో క‌విత్వంలోని మాధుర్యాన్ని అనుభ‌వించాడు. 2009-2013 ఖ‌మ్మంలోని ఇన్‌స్టిట్యూట్ ఆఫ్‌ టెక్నాల‌జీ అండ్ సైన్సెస్ లో ఎలక్ట్రానిక్స్ అండ్ క‌మ్యూనికేష‌న్‌లో బి.టెక్ బ్యాచ‌ల‌ర్ డిగ్రీని పొందాడు. ప్ర‌తి సంవ‌త్స‌రం క‌ళాశాల‌లో నిర్వ‌హించే 'ఎక‌త్రా' అనే టెక్నిక‌ల్ & క‌ల్చ‌ర‌ల్ ఫెస్ట్ లో క్రీయాశీలంగా ప‌నిచేసేవాడు. ఆ స‌మ‌యంలో బొల్ల‌గాని వీర‌భ‌ద్రం అనే తెలుగు మాష్టారిని గురువుగా స్వీక‌రించాడు. ఆయ‌న స‌న్నిహిత్యంలో 400 క‌విత్వాలు రాశాడు.మొదటగా ల‌వ్ అన్‌ ప్లెగ్డ్ అనే లఘుచిత్రానికి నాగ‌రాజు రాసిన 'ఈ క్ష‌ణ‌మే' అనే పాట 2013 డిసెంబ‌ర్ 15న ప్ర‌సాద్ ల్యాబ్స్‌లో విడుద‌లైంది. 2015 ఆగ‌స్టు 15న స్వేరోస్ నిర్వ‌హించిన రాష్ట్రస్థాయి క్రీడ‌ల‌ను ఉద్దేశించి రాసిన 'లవ్ ఇండియా' పాట నాగరాజు మంచి పేరును తెచ్చిపెట్టింది.
2015లో వచ్చిన 'అమీర్‌పేటలో' చిత్రంలోని 'సాప్ట్‌వేర్ లైఫ్‌కోసం' అనేపాటతో సినీరంగ ప్ర‌వేశంచేశాడు. 2017లో 'ఉందా.. లేదా?' అనే చిత్రానికి రెండు పాట‌లు రాశాడు. ఇప్ప‌టి వ‌ర‌కు వివిధ ర‌కాలుగా 35 పాట‌ల‌ను ర‌చించాడు.
'భీష్మ' సుజాత
సుజాత పాతతరం సినిమానటి. ఈమె తెలుగు, కన్నడ, తమిళ చిత్రాలలో నటించింది. భీష్మ సినిమాలో మత్స్యగంధి వేషం వేసి 'హైలో హైలెస్సా హంస కదా నా పడవ' అనే పాట ద్వారా ప్రేక్షకుల అభిమానాన్ని చూరగొని వారి మనసులలో 'భీష్మ' సుజాత గా నిలిచిపోయింది.
ఈమె అసలు పేరు సరోజిని. ఈమె గుంటూరు జిల్లా, తెనాలి మండలం, చినరావూరు గ్రామంలో ఒక వ్యవసాయ కుటుంబంలో సూరయ్య, వెంకటరత్నమ్మ దంపతులకు జన్మించింది. ఈమెకు బాల్యం నుండే సంగీతం, నాట్యం నేర్పించారు. ఎం.ఎస్.శైవ అనే నాట్యాచార్యుని వద్ద ఈమె కూచిపూడి నాట్యం నేర్చుకుంది. ఈమె విద్యాభ్యాసం తెనాలి మునిసిపల్ హైస్కూలులో సాగింది. హైస్కూలులో ఉన్నప్పుడే ఈమె నాటకాలలో నటించడం మొదలుపెట్టింది. బేబి సుజాత & పార్టీ పేరుతో ఒక డ్యాన్స్ ట్రూపు పెట్టి నాట్యప్రదర్శనలు ఇచ్చింది. ఈమె నాట్యకౌశలానికి మెచ్చి 11 ఏళ్ల అతి పిన్న వయసులోనే భువనగిరిలో నృత్య ఉపాధ్యాయురాలిగా ఉద్యోగం లభించింది. సినిమాలలో నటించాలనే కోరికతో చెన్నైకి చేరుకుని సినిమాలకు ప్రయత్నిస్తూనే నాటకాలలో నటించింది. పంజరంలో పక్షులు అనే నాటక ప్రదర్శనలో ఈమెను చూసిన పిఠాపురం రాజా గారి మనవడు ఎం.ఎం.కె.ఆప్పారావు ఇష్టపడి పెళ్ళి చేసుకున్నాడు. పెళ్ళి తరువాత ఈమె సినిమాలకు కొంతకాలం దూరంగా ఉండి ఆంధ్ర మహిళాసభలో మెట్రిక్ చదివింది. రాజావారి ఆస్తిపాస్తులు కోర్టు వ్యవహారాలలో చిక్కుకుని ఆర్థిక ఒడిదుడుకులు ఏర్పడి ఈమె మళ్ళీ సినిమాలలో నటించాల్సి వచ్చింది. 1991 వరకు సినిమాలలో నటించి ప్రస్తుతం చెన్నైలో కుమారుని వద్ద నివసిస్తున్నది.
ఈమె చింతామణి, శ్రీకాళహస్తి మహాత్మ్యం, శాంతినివాసం, మనోహర, పంజరంలో పక్షులు, బాలనాగమ్మ, చాణక్య చంద్రగుప్త, శ్రీకృష్ణతులాభారం మొదలైన అనేక నాటకాలలో నటించి పేరుగడించింది. సూరవరపు వెంకటేశ్వర్లు, కాళిదాసు కోటేశ్వరరావు, పద్మనాభం, మాడా వెంకటేశ్వరరావు, స్థానం నరసింహారావు, టి.జి.కమలాదేవి, వాణిశ్రీ, జమున, ఎస్.వి.రంగారావు, శారద, రామకృష్ణ, నాగభూషణం, వల్లం నరసింహారావు, జి.వరలక్ష్మి మొదలైన నటీనటులతో కలిసి నాటకాలలో నటించింది.
ఈమె 60కి పైగా తెలుగు సినిమాలలో, నాలుగైదు తమిళ సినిమాలలో, కొన్ని కన్నడ సినిమాలలో, ఒక ఒరియా సినిమాలో నటించింది. అవకాశాలు తగ్గినప్పుడు రాజసులోచన, సుకుమారి, మంజుల, కుయిలీ, జ్యోతిలక్ష్మి, సిల్క్‌స్మిత మొదలైన వారికి తమిళం నుండి తెలుగులోనికి వచ్చిన అనేక సినిమాలకు డబ్బింగ్ చెప్పింది.
ఈమె నటించిన సినిమాలలో కొన్ని:
ఈమె నాగమ్మ, పవిత్రబంధం, అక్క, మూడుముళ్ళబంధం మొదలైన తెలుగు టి.వి.సీరియళ్లలోను, శివమయం, కాలం, చిత్తి మొదలైన తమిళ టి.వి.సీరియళ్లలోను నటించింది.
సారిక(నటి)
సారిక, భారతీయ నటి. ఆమె కమల్ హాసన్ మొదటి భార్య, శృతి హాసన్ కు తల్లి. ఆమె అసలు పేరు సారికా ఠాకూర్.
సారిక ఢిల్లీలో జన్మించింది. ఆమె తల్లిదండ్రులు మరాఠీ,  రాజపుత్ర  వంశాలకు చెందినవారు. సారిక చిన్నతనంలోనే ఆమె  తండ్రి వారి కుటుంబాన్ని వదిలిపెట్టి వెళ్ళిపోయాడు. దానితో కుటుంబాన్ని పోషించేందుకు ఆమె పని చేయక తప్పలేదు. ఆమె అసలు పాఠశాలకే వెళ్ళలేదు.
సారిక తన 4వ ఏటనే సినిమాల్లో బాలనటిగా మారింది. 1960ల్లో బాలీవుడ్ సినిమాల్లో బాలనటిగా కెరీర్ మొదలు పెట్టింది ఆమె. 1967లో ఆమె బాల్య నటిగా నటించిన హంరాజ్ సినిమా మంచి విజయవంతమైంది. ఆ సినిమాలో ఆమె నటి విమీ కూతురుగా నటించింది. ఆమె ఎన్నో బాలల చిత్రాల్లో నటించింది. ఆ తరువాత ఆమె రాజశ్రీ ప్రొడక్షన్స్ లో ఎన్నో సినిమాల్లో నటించింది. నటుడు సచిన్  సరసన ఎన్నో హిందీ, మరాఠీ సినిమాల్లో నటించింది. వారిద్దరూ కొంత  కాలం డేటింగ్ కూడా చేశారు. సచిన్ తో విడిపోయాకా, నటుడు, మోడల్  అయిన దీపక్ ప్రశార్ తో కొన్నాళ్ళు డేటింగ్ చేసింది. సారికకు కరిష్మా  సినిమా ద్వారా కమల్ హాసన్ పరిచయం అయిన, వారిద్దరూ  సన్నిహితం అయ్యారు.
పెళ్ళాంతో పనేంటి
పెళ్ళాంతో పనేంటి 2003 లో ఎస్. వి. కృష్ణారెడ్డి దర్శకత్వంలో వచ్చిన సినిమా. ఇందులో వేణు, లయ ప్రధాన పాత్రలు పోషించారు.
మధు (వేణు) ఒక బ్యూటీపార్లర్ నడుపుతుంటాడు. అతనికి ప్రేమ, పెళ్ళిళ్ళ మీద నమ్మకం ఉండదు. శిరీష (లయ), కల్యాణి అతన్ని ప్రేమిస్తున్నామని వెంటపడుతుంటారు. చివరికి మధు మనసు మార్చుకుని వీరిద్దరిలో ఎవరిని పెళ్ళి చేసుకున్నాడనేది మిగతా కథ.
వేలూరు (పొదిలి)
వేలూరు (పొదిలి), ప్రకాశం జిల్లా, పొదిలి మండలానికి చెందిన గ్రామం. పిన్ కోడ్ నం. 523 253., ఎస్.ట్.డి.కోడ్ = 08499.
మంచికలపాడు 5 కి.మీ, నిప్పట్లపాడు 6 కి.మీ, చిలంకూరు 7 కి.మీ, పులికొండ 7 కి.మీ, పన్నూరు8 కి.మీ.
తూర్పున చీమకుర్తి మండలం, దక్షణాన కొండపి మండలం, తూర్పున సంతనూతలపాడు మండలం.
గ్రామములో మూసీ నది ఒడ్డున కొలువుదీరిన ఈ స్వామివారి ఏడవ వార్షిక తిరునాళ్ళు 2017,మార్చి-21వతేదీ మంగళవారం వైభవంగా నిర్వహించారు. ఈ సందర్భంగా, వేదపండితుల ఆధ్వర్యంలో, ఉదయం ఐదు గంటల నుండి ఏడు గంటలవరకు, ఆకుపూజలు, అభిషేకం, ఎనిమిది గంటల నుండి పదకొండు గంటల వరకు హోమాలు నిర్వహించారు. మద్యాహ్నం శ్రీ ఉలవా గోపి ఆధ్వర్యంలో భక్తులకు అన్నప్రసాద వితరణ నిర్వహించారు. రాత్రికి మూడు విద్యుత్తు ప్రభలు ఏర్పాటుచేసారు. వాటిపై నిర్వహించిన పలు సాంస్కృతిక కార్యకలాపాలు పలువురిని ఆకట్టుకున్నవి. ఈ కార్యక్రమాలకు పొదిలి మండలం నుండియేగాక, చీమకుర్తి, మర్రిపూడి, మండలాలకు చెందిన చాలా గ్రామాలనుండి భక్తులు వేలాదిగా తరలివచ్చారు. [1]
Chinnapareddy Yedukondala Reddy
Surpanch:
Gujjula ramana reddy,
Darmavarapu subbareddy,
Darmavarapu chenchi reddy
Darmavarapu Ramireddy
ch, y, kReddy
2001 వ.సంవత్సరం జనాభా లెక్కల ప్రకారం గ్రామ జనాభా 2,121. ఇందులో పురుషుల సంఖ్య 1,092, స్త్రీల సంఖ్య 1,029, గ్రామంలో నివాస గృహాలు 489 ఉన్నాయి. గ్రామ విస్తీర్ణం 1,201 హెక్టారులు.
[1] ఈనాడు ప్రకాశం/అద్దంకి; 2017,మార్చి-22; 2వపేజీ.
నేరం నాది కాదు ఆకలిది
ఇది 1976 లో విడుదలైన తెలుగు చిత్రం. హిందీలో విజయవంతమైన 'రోటీ' (రాజేష్ ఖన్నా, ముంతాజ్) చిత్రం ఆధారంగా నిర్మితమైనది. క్రైమ్ అండ్ పనిష్మెంట్ తరహాలో కథ సాగుతుంది. మంచి కథనం, అభినయాలతో సాగే చిత్రం. మంచిని సమాధి చేస్తారా, పబ్లిక్ రా ఇది అన్నీ తెలిసిన పబ్లిక్ రా, హైదరబాద్ బుల్ బుల్ మొదలైన పాటలున్నాయి.
రామారావుకు ఒక నేరం వల్ల జైలు శిక్ష విధించబడుతుంది. చేతులకు బేడీలతొనే తప్పించుకుని ఒక రైలు ఎక్కుతాడు. రైల్లో మురళీ మోహన్ పరిచయమౌతాడు. ఐతే రామారావు చేతులకున్న బేడీలు చూసి మురళి మోహన్ రైలు చైను లాగబోతాడు. పెనుగులాటలో మురళీ మొహన్ చనిపోతాడు. తర్వాత రామారావు గుడ్డి వాళ్ళైన మురళి మోహన్ తల్లి తండ్రులను (గుమ్మడి, ---) కలుస్తాడు. ఆ వూరిలోనే మంజుల ఉంటుంది. అక్కడి వ్యాపారస్తుడి దుర్మార్గాలు, అతన్ని రామారావు ఎదుర్కోవడం, రామారావు కోసం పోలీసుల గాలింపు, మరణించాడనుకున్న మురళీమోహన్ కాలుపోగొట్టుకుని తిరిగిరావడం, గుమ్మడికి నిజం తెలియడం .. ఇవి కథాంశాలు.
ఎస్.ఎన్. చారి
ఎస్.ఎన్. చారి తెలంగాణ రాష్ట్రానికి చెందిన ప్రముఖ చిత్రకారుడు, రంగస్థల నటుడు, దర్శకుడు మరియు పాత్రికేయుడు.
ఎస్.ఎన్. చారి 1957, జూలై 10న చంద్రయ్య, లక్ష్మమ్మ దంపతులకు తెలంగాణ రాష్ట్రం, యాదాద్రి - భువనగిరి జిల్లా, రామన్నపేట మండలంలోని సూరారంలో జన్మించాడు. గత కొన్ని సంవత్సరాలుగా మోత్కూర్ మండల కేంద్రంలో నివసిస్తున్నాడు.
ఈయనకు కళావతితో వివాహం జరిగింది. వీరికి ముగ్గురు కుమార్తెలు (శివరంజని, శ్వేత, శిరీష), ఒక కుమారుడు (రాంచరణ్ తేజ్)
తన 12వ ఏటనే చిత్రకళలపై ఉన్న ఆసక్తితో అటువైపుగా దృష్టి సారించాడు. ఎన్.టి.ఆర్. నిలువెత్తు కటౌట్ ను ప్రాథమిక దశలోనే వేశాడు. చిత్రకళలో టి.టి.సి.లో ప్రథమ శ్రేణిలో ఉత్తీర్ణుడయ్యాడు.
సామాన్య కళాకారునిగా జీవితాన్ని ప్రారంభించిన చారి, అభ్యుదయ కళానిలయాన్ని ప్రారంభించాడు. తన సంస్థ ద్వారా హుష్ కాకి, పద్మవ్యూహం, గప్ చుప్, గజేంద్రమోక్షం, కోహినూర్ మొదలైన నాటికలు ప్రదర్శించాడు.
1989లో అభినయ కళాసమితిని స్థాపించి, మోత్కూర్లో కళారంగ అభివృద్ధికి కృషిచేశారు. మోత్కూర్, ఆలేరు, దేవరుప్పుల, తుంగతుర్తి, కోదాడ, మునిపంపుల, తిర్మలగిరి, తొర్రూర్, ఖమ్మం, కొడకండ్ల, హైదరాబాద్, పాలకుర్తి, జనగాం, వరంగల్, మొండ్రాయి, సూర్యాపేట, భువనగిరి వంటి వివిధ తెలంగాణ ప్రాంత పరిషత్తులలో పాల్గొని...జాగృతి, చీకటి బతుకులు, రేపటి పౌరులు, నవతరం, సందిగ్ధ సంధ్య, కాలగర్భం వంటి నాటికలు ప్రదర్శించారు.
నాటకరంగంలో పాత్రలను పోషించాడు. జిల్లా, రాష్ట్రస్థాయిలో ప్రథమ, ద్వితీయ బహుమతులు మరియు ప్రత్యేక బహుమతులు ప్రముఖుల చేతులమీదుగా అందుకున్నాడు. వివిధ పోటీల్లో న్యాయనిర్ణేతగా పాల్గొని సాంస్కృతిక రంగానికి సేవలు అందించాడు. గ్రామాలలో నిర్వహించే యక్షగానాలు, పౌరాణిక నాటకాలకు మేకప్ సహకారాన్ని అందించాడు.
శీలా సుభద్రాదేవి
శీలా సుభద్రాదేవి ప్రముఖ కవయిత్రి మరియు కథారచయిత్రి. ఈమె చిత్రకారిణి కూడా. ఈమె 1949లో విజయనగరంలో జన్మించింది. ఈమె ప్రముఖ రచయిత, చిత్రకారుడు శీలా వీర్రాజు భార్య. ఈమె తొలిరచన 1975లో వెలువడింది. స్త్రీవాద కవిత్వోద్యమం ప్రారంభమవటానికి ముందుగానే, 1980ల నాటికే ఈమె పురుషాహంకారాన్ని సవాల్ చేస్తూ కవిత్వం వ్రాసింది. 1997లో పొట్టిశ్రీరాములు తెలుగు విశ్వవిద్యాలయం నుండి ఈమెకు ఉత్తమ కవయిత్రి పురస్కారం లభించింది.
ఈమె కవిత్వ స్వభావాన్ని తెలుసుకునేందుకు మచ్చుకు ఒక కవితలోని కొన్ని పంక్తులు:
నా ఆకాశం నాదే 
నా మానాన నన్ను నడవనివ్వకుండా
దుర్భిణీ చేత సారించి
వెంట వెంటే తిరుగుతున్నావెందుకూ?
నడకలో ఏ తప్పటడుగు పట్టించాలని
ఆలోచనల్లో ఏ దృష్టికోణాన్ని ఫోకస్ చేయాలని 
మాటల్లో ఏ ప్రాంతీయతని ఎత్తి చూపాలని
అక్షరాల్లో ఏ వర్ణపు పోగుల్ని సాగదీయాలని
జీవితాన్ని ఏ చట్రం లో బంధించాలని 
ఇలా భూతద్దం తో నావెంట పడ్డావ్?
చల్లని వెన్నెల్లో చంద్రికల్ని అద్దుకొని 
మిలమిల మెరిసే మంచుబిందువుల్ని 
ఆత్మీయంగా సేకరించే చంద్రచకోరాన్నై 
రాత్రిపొడవునా సాహితీపచ్చికబయ్యళ్ళలో
స్వేచ్చావిహారం చేయాలనుకుంటే
నీడలా నీ చూపుల్ని నావెనకెనకే పరిగెట్టిస్తావెందుకు?
నా చేతనైనట్లు నాకోసం నేను
అచ్చం గా నాదనుకొనే స్వంత గడ్డపై కూడా
స్వతంత్రం గా తిరగలేని బతుకైపోయిన
అక్షరాల్ని ఏరుకొనే పిట్టని- అర్భకపు పక్షిని
ఏ సాహిత్యరాజకీయాల్తోనో
ఎక్కడికక్కడ ముఠాలు కట్టి
స్వార్ధప్రయోజనాల్ని మడిగానో దడిగానో
పరిధులు చుట్టుకుని
కూర్చున్నప్పుడుమాత్రమే
అక్షరాలు కూడా మసిబారి రంగు తేలిపోతాయ్
అలా కానప్పుడు
ఏ అక్షరాలైనా పదాలపక్షులై 
ఆకాశకాగితం నిండా పంక్తులుపంక్తులుగా
విహంగయానం చేస్తూనే వుంటాయ్ 
అదే కదా నేను చేస్తున్నది
గూటిపక్క ఆకుపచ్చని కొమ్మపై కూర్చుని
ఆలోచనల్ని ఆలపిస్తున్న నన్ను
ఏ పంజరం లోనో బంధించి
ఏ చూరుకో వేలాడదీయాలని చూస్తావెందుకు?
నా స్వేచ్ఛకు హద్దులు పెట్టకు.
అను హాసన్
అను హాసన్ (15 జూలై 1970), ప్రముఖ తమిళ సినీ నటి, టీవీ వ్యాఖ్యాత. 1995న ఇందిరా సినిమాతో నటిగా తెరంగేట్రం చేసింది ఆమె.  ఈ సినిమాకు విమర్శకుల ప్రశంసలు లభించాయి. ఈ సినిమా  తరువాత కొన్ని తమిళ సినిమాల్లో చిన్న చిన్న పాత్రలు చేస్తూ వచ్చింది  ఆమె. తమిళ ఛానల్ విజయ్ లో కాఫీ విత్ అనూ అనే ప్రముఖుల టాక్ షోకు వ్యాఖ్యాతగా మూడు సీజన్ల పాటు విజయవంతంగా నిర్వహించారు.
5 జూలై 1970న తమిళనాడులో జన్మించింది అను. ఆమె తండ్రి ప్రముఖ సినీ నటుడు కమల్ హాసన్ కు అన్నయ్య. తిరుచిరాపల్లిలోని సెయింట్  జోసెఫ్స్ ఆంగ్లో ఇండియన్ బాలికల ఉన్నత పాఠశలలో చదువుకుంది ఆమె. రాజస్థాన్ లోని బిట్స్, పిలానీలో ఫిజిక్స్, మేనేజ్ మెంట్ లో  ఎం.ఎస్.సి డిగ్రీ చదువుకుంది అను హాసన్.
2000వ సంవత్సరంలో ఆమె టివిలో పని చేయడం మొదలుపెట్టింది అను. చిత్ర బెనర్జీ దివకరుణి రాసిన సిస్టర్ ఆఫ్ మై హార్ట్ నవల ఆధారంగా తమిళంలో అంబుల్లా స్నేహ్గిదియే అనే సీరియల్ లో ఆమె మొదట నటించింది.
బాహుబలి 2: ది కన్ క్లూజన్
బాహుబలి 2: ది కన్ క్లూజన్అనే చారిత్రక కల్పిత చిత్రాన్ని ప్రముఖ తెలుగు దర్శకుడు ఎస్.ఎస్. రాజమౌళి దర్శకత్వం వహించారు. ఈ చిత్రం 2015 లో వచ్చిన మొదటి భాగము బాహుబలి "ది బిగినింగ్"కి కొనసాగింపు. ఈ చిత్రం రెండు భాగాలకు గానూ ₹250 కోట్లు (US$37 million) ఖర్చు చేసారు. రాబడి 1607కోట్లు. కాని రెండవ చిత్ర నిర్మాణానికి మరింత ఖర్చు పెరిగింది. ఈ చిత్రం విడుదలకు ముందే  ₹5 వందల కోట్లు (US$74 million) మార్కెట్ చేసింది. ఈ చిత్రాన్ని ప్రపంచ వ్యాప్తంగా ఏప్రిల్ 28వ తేదీన విడుదల చేసారు . ఈ చిత్రాన్ని 4K హై డెఫినిషన్రు ఫార్మటులను అధునాతనం చేసుకోవలసి వుంటుంది. 
ఈ చిత్రం విడుదలై తొలిరోజే ప్రపంచ వ్యాప్తంగా 200 కోట్లు వసూలు చేసి చరిత్ర సృష్టించింది. మొదటి వారాంతానికి 500 కోట్లకు పైగా వసూలు చేసినట్లు సమాచారం. 
బాహుబలి:ద కన్‌క్లూజన్ లేదా బాహుబలి 2 2017 ఏప్రిల్ 28న విడుదలైన తెలుగు సినిమా. ఇది 2015 లో విడుదలైన చిత్రానికి కొనసాగింపు.
ఔటర్ రింగు రోడ్డు, హైదరాబాద్
ఔటర్ రింగ్ రోడ్ (నెహ్రూ వెలి చుట్టు బాట) తెలంగాణ రాష్ట్ర రాజధాని హైదరాబాద్ చుట్టూ 8 వరుసలతో 158 కిలోమీటర్ల మేర నిర్మించిన రహదారి. ఈ వెలి చుట్టు బాట హైదరాబాద్ మహానగర పాలక సంస్థ ద్వారా రూ. 6,696 కోట్ల వ్యయంతో నిర్మించబడింది. జపాన్ అంతర్జాతీయ సహకార సంస్థ (జపాన్ ఇంటర్నేషనల్ కోఆపరేషన్ ఏజెన్సీ) రూ. 3.123 కోట్లు సహాయం చేసింది. గంటకు 120 కిలోమీటర్ల వేగంతో వాహనాలు వెళ్లేలా ఈ రహదారి రూపొందించబడింది. ఈ రహదారిలోని పెద్ద భాగం అనగా 124 కిలోమీటర్ల మేర హైటెక్ సిటీ, నానక్ రాం గూడా, రాజీవ్ గాంధీ అంతర్జాతీయ విమానాశ్రయం, ఐకెపి నాలెడ్జ్ పార్క్, హార్డ్వేర్ పార్క్, తెలంగాణ రాష్ట్ర పోలీసు అకాడమీ, సింగపూర్ ఫైనాన్షియల్ జిల్లా మరియు గేమ్స్ గ్రామముల మీదుగా వెళుతుంది. ఇది 2012 డిసెంబరులో ప్రారంభించబడింది.
వెలి చుట్టు బాట 44, 65, 161, 163 మరియు 765 మొదలైన జాతీయ రహదారులను కలుపుతుంది. దీనివల్ల నిజామాబాద్ మరియు ఆదిలాబాద్ వంటి నగరాలనుండి జాతీయ రహదారి 44 ద్వారా రాజీవ్ గాంధీ అంతర్జాతీయ విమానాశ్రయానికి ప్రయాణించే సమయం తగ్గుతుంది.
వల్లం నరసింహారావు
వల్లం నరసింహారావు సినిమా మరియు రంగస్థల నటుడు, వ్యాఖ్యాత మరియు ప్రజా కళాకారుడు. ఇతడు 2006, మార్చి 13వ తేదీన 79 ఏళ్ల వయసులో హైదరాబాదులో గుండెపోటుతో మరణించాడు. ఇతడు ప్రజా నాట్యమండలి కళాకారుడిగా ఉద్యమంలో పాలు పంచుకున్నాడు. కృష్ణా జిల్లా,తిరువూరుకు చెందిన వల్లం నరసింహారావు 1952లో సినీరంగ ప్రవేశం చేశాడు. మా భూమి వంటి నాటకాల్లో నటించి ఈయన జైలు శిక్ష అనుభవించాడు. కులదైవం, ముద్దుబిడ్డ సినిమాల్లో ఈయన హీరోగా నటించాడు. ఇంకా పలు చిత్రాల్లో నటించాడు. నటుడు బి.పద్మనాభంతో కలిసి రేఖా అండ్ మురళి పతాకంపై పలు చోట్ల నాటకాలు ప్రదర్శించాడు.
వారణాసి నాగలక్ష్మి
వారణాసి నాగలక్ష్మి రచయిత్రి మరియు చిత్రకారిణి. 
ఈమె కృష్ణా జిల్లా, నూజివీడు సమీపంలోని "ప్లీడరు గారి తోట"లో ముష్ఠి రామకృష్ణశాస్త్రి, పార్వతి దంపతులకు దంపతులకు జన్మించింది. ఈమె నూజివీడులోని ధర్మ అప్పారావు కళాశాలలో బి.ఎస్.సి వరకు చదివి, హైదరాబాదు కేంద్రీయ విశ్వవిద్యాలయంలో ఎం.ఎస్సీ, ఎం.ఫిల్ పట్టాలను పొందింది. హైస్కూలు చదువు నుండి చదువు పూర్తి అయ్యే వరకు జాతీయ స్కాలర్‌షిప్‌ను పొందిన ప్రతిభావంతురాలు ఈమె. మూడు పర్యాయాలు విశ్వవిద్యాలయస్థాయి పరీక్షలలో ఈమె మొదటి స్థానాన్ని సంపాదించింది. ఈమె భర్త వి.ఎస్.శర్మ ఇ.ఎన్.టి. వైద్యుడు. వీరికి జయంత్, వర్షిణి అనే ఇద్దరు పిల్లలు ఉన్నారు.
ఈమె గీసిన అనేక వర్ణచిత్రాలు అనేక బహుమతులను గెలుచుకున్నాయి. నవరంగ్ చిత్రకళానికేతన్ వారు నిర్వహించిన ఔత్సాహిక చిత్రకారుల పోటీలో ఈమె పెయింటింగ్ 'సఫరింగ్'కు జాతీయ స్థాయి బహుమతి లభించింది. సొసైటీ ఫర్ ప్రమోషన్ ఆఫ్ ఆర్ట్ వారి చిత్రప్రదర్శనలో ఈమె 'మమత ' చిత్రానికి ఉత్తమ పెయింటింగ్ అవార్డ్ లభించింది. ఎలీ లిల్లీ వారి 'ఆంకాలజీ ఆన్ కాన్వాస్' అంతర్జాతీయ పెయింటింగ్ పోటీలలో ఈమె గీసిన 'బ్లూస్&బ్లూమ్స్ ' చిత్రం ఎంపికై రాయల్ కాలేజ్ ఆఫ్ ఆర్ట్స్, లండన్‌లో ప్రదర్శించబడింది.
ఈమె కథలు, గేయాలు అనేకం రచించింది. సిలికానాంధ్ర - రచన పత్రిక సంయుక్తంగా నిర్వహించిన గీత రచనల పోటీలలో 2003, 2004 సంవత్సరాలలో ఈమెకు బహుమతులు లభించాయి. ఈమె వ్రాసిన పాటలు రేడియో, టి.వి.ల ద్వారా ప్రసారమయ్యాయి. ఈమె కథలకు రచన, స్వాతి, ఆంధ్రభూమి, కౌముది తదితర పత్రికలు నిర్వహించిన కథలపోటీలలో బహుమతులు వచ్చాయి. ఈమె లలిత గీతాల సంపుటి "వాన చినుకులు"కు తెలుగు విశ్వవిద్యాలయం సాహితీపురస్కారం, కథల సంపుటి "ఆలంబన"కు అబ్బూరి రుక్మిణమ్మ పురస్కారం లభించాయి. ఈమె "ఊర్వశి" నృత్యనాటికను "ఆసరా", "వేకువపాట" అనే కథాసంపుటులను కూడా వెలువరించింది.
సంజీవయ్య ఉద్యానవనము
సంజీవయ్య ఉద్యానవనము తెలంగాణ రాష్ట్ర రాజధాని హైదరాబాద్లో ఉంది. హుస్సేన్ సాగర్ ఒడ్డున గల 92 ఎకరాల (37 హెక్టార్లు) విస్తీర్ణంలో నిర్మించబడింది. ఆంధ్ర ప్రదేశ్ మాజీ ముఖ్యమంత్రి దామోదరం సంజీవయ్య పేరును ఈ ఉద్యానవనముకు పెట్టడం జరిగింది. ఈ సంజీవయ్య ఉద్యానవనము హైదరాబాద్ మహానగర పాలక సంస్థ ద్వారా నిర్వహించబడుతుంది.
భారతదేశంలో ఒక రైల్వే స్టేషను సంజీవయ్య పార్క్ రైల్వే స్టేషను హుస్సేన్ సాగర్ సరస్సు ఒడ్డున ఉన్న సంజీవయ్య ఉద్యానవనము ప్రక్కన ఉంది.
ఐశ్వర్య ధనుష్
ఐశ్వర్య రజినీకాంత్ ధనుష్ (జననం 1 జనవరి 1982) భారతీయ సినీ దర్శకురాలు. ఆమె ప్రముఖ భారతీయ నటుడు రజినీకాంత్ పెద్ద  కుమార్తె. ఆమె తన భర్త ధనుష్ కథానాయకుడిగా తన మొదటి సినిమా 3 (2012) కు దర్శకత్వం వహించింది. అప్పుడప్పుడూ నేపథ్య గాయనిగా కూడా మారింది ఐశ్వర్య.
ఆగస్టు 2016లో ఐశ్వర్యను యు.ఎన్ విమెన్ సంస్థ భారతదేశ గుడ్ విల్ అంబాసిడర్ గా ఎంచుకొంది. కానీ కొన్నాళ్ళకే ఆమె ఆ పదవిని  నిర్వహించిన తీరును భారతీయ మీడియా తప్పుపట్టింది.
క్రోమియం(IV)ఆక్సైడ్
క్రోమియం(IV)ఆక్సైడ్ ఒక అకర్బన రసాయన సంయోగ పదార్ధం.క్రోమియం(IV)ఆక్సైడ్ యొక్క రసాయన ఫార్ములా CrO.క్రోమియం మరియు ఆక్సిజన్ మూలక పరమాణు సంయోగం వలన ఈ సమ్మేళన పదార్ధం ఏర్పడినది. ఇది నల్లని సింథటిక్ మాగ్నటిక్ ఘన పదార్థం.ఒకప్పుడు దీనిని విరివిగా మాగ్నటిక్ టేపులలో ఏమల్షనుగా విరివిగా ఉపయోగించారు. కాలానుగుణంగా CD ల మరియు DVD ల వాడకం పెరిగి, టేపు రికార్డరులు/ప్లేయరుల వాడకం తగ్గడంతో క్రోమియం(IV)ఆక్సైడ్ యొక్క వినియోగం తగ్గినది. అయినప్పటికీ ఇప్పటికి కొన్నిరకాల డాటాటేపుల తయారీలో వాడుచున్నారు. ఇప్పటికి మాగ్నటిక్ టేపు ఉత్పత్తి దారులు క్రోమియం(IV)ఆక్సైడ్ ను ఉత్తమైన మాగ్నటిక్ టేపు పూతరసాయనంగా భావిస్తారు.
ఫ్రేడ్రిచ్ హులేర్(Friedrich Wöhler ) అనునతడు క్రోమైల్ క్లోరైడ్ను వియోగం చెందించి దీనిని తయారు చేసాడు.నార్మల్ ఎల్.కోక్స్ అను రసాయన వేత్త 1956 లో క్రోమియం ట్రై ఆక్సైడ్ నుం వియోగం చెందించి క్రోమియం డయాక్సైడ్ ఉత్పత్తి చేసాడు. 200 MPa వత్తిడి వద్ద నీటి సమక్షంలో 800 K వద్ద క్రోమియం ట్రైఆక్సైడ్‌ను విఘటన కావించి క్రోమియం(IV)ఆక్సైడ్‌ను తయారు చేసాడు. ఈ హైడ్రోథర్మల్ సంశ్లేషణ సమతుల్య ఫార్ములా ఈ దిగువ విధంగా :
నల్లని ఘన పదార్ధం. ఫెర్రో మాగ్నటిక్ గుణములు కలగిన సంయోగ పదార్ధం.చతుర్భుజాకార అణుసౌష్టవాన్ని కల్గిఉన్నది.
క్రోమియం(IV)ఆక్సైడ్ యొక్క అణుభారం 83.9949 గ్రాములు/మోల్.
సాధారణ ఉష్ణోగ్రత వద్ద ఈ రసాయన సంయోగ పదార్ధం సాంద్రత 4.85 గ్రాములు/సెం.మీ.
క్రోమియం(IV)ఆక్సైడ్ పదార్హం యొక్క ద్రవీభవన స్థానం/ఉష్ణోగ్రత 375 °C (707 °F; 648 K),ఈ ఉష్ణోగ్రత దాటినా వియోగం చెందును.
క్రోమియం(IV)ఆక్సైడ్ పదార్హం యొక్క బాష్పీభవన స్థానం/ఉష్ణోగ్రత:4000 °C 
నీటిలో కరుగదు.
క్రోమియం(IV)ఆక్సైడ్ ను అధికంగా ఆడియో మాగ్నటిక్ టేపులుతయారీలో వాడుటకు అనుకూలమైన రసాయన పదార్ధం.దీనిని విరివిగా మాగ్నటిక్ టేపులలో ఏమల్షనుగా విరివిగా ఉపయోగించారు. కాలానుగుణంగా CD ల మరియు DVD ల వాడకం పెరిగి, టేపు రికార్డరులు/ప్లేయరుల వాడకం తగ్గడంతో క్రోమియం(IV)ఆక్సైడ్ యొక్క వినియోగం తగ్గినది. అయినప్పటికీ ఇప్పటికి కొన్నిరకాల డాటాటేపుల తయారీలో వాడుచున్నారు. ఇప్పటికి మాగ్నటిక్ టేపు ఉత్పత్తి దారులు క్రోమియం(IV)ఆక్సైడ్ ను ఉత్తమైన మాగ్నటిక్ టేపు పూతరసాయనంగా భావిస్తారు.
క్రోమియం
గ్రంధి సుబ్బారావు
గ్రంధి సుబ్బారావు ఒక ప్రముఖ వ్యాపారవేత్త, దాత, ఆధ్యాత్మికవేత్త. క్రేన్ వక్కపొడి ఉత్పత్తి చేసే క్రేన్ సంస్థల అధిపతిగా సుప్రసిద్ధుడు. అనేక చోట్ల దేవాలయాలు, అన్నదాన సత్రాలు కట్టించాడు.
ఈయన 1952లో స్థాపించిన క్రేన్ కంపెనీ యాభై ఏళ్ళలో వందల కోట్ల కంపెనీగా ఎదిగింది. ఈయన మార్చి 24, శుక్రవారం, 2017 న గుంటూరులోని ఓ ప్రైవేటు ఆసుపత్రిలో కన్నుమూశాడు.
ఆయన ఆరో తరగతి దాకా చదివాడు. గుమాస్తాగా తన జీవితాన్ని ప్రారంభించాడు. మొదటగా "వాణి వక్క పలుకులు" అనే పేరుతో 100 రూపాయలతో వ్యాపారాన్ని ప్రారంభించాడు. తరువాత వ్యాపారంలో పోటీ పెరిగింది. దాంతో పేరును "నంబర్ 1 వాణి వక్కపొడి" అని పేరు మార్చాడు. ఈ వ్యాపారం మొట్టమొదటగా ప్రాచుర్యం పొందింది మంగళగిరిలో. సుబ్బారావుకు ఒక కుమారుడు, నలుగుగు కుమార్తెలు ఉన్నారు.
నీడ అనే చిత్రానికి నిర్మాణ సహకారం అందించాడు. హరికృష్ణ కథానాయకుడిగా వచ్చిన టైగర్ హరిశ్చంద్ర ప్రసాద్ అనే సినిమాలో ముఖ్యమంత్రి పాత్రలో నటించాడు.
ఈయన పలు దేవాలయాలు, అన్నదాన సత్రాలు కట్టించాడు. వేదాలు, ఉపనిషత్తులు సేకరించి గ్రంథాలయాన్ని ఏర్పాటు చేశాడు. గుంటూరులో సంపత్ నగర్ లో అయ్యప్ప దేవాలయం నిర్మించాడు. ఈ ఆలయం కేంద్రంగా ప్రతియేటా అయ్యప్ప దీక్ష తీసుకున్న 2500 మందికి ఉచితంగా 40 రోజులపాటు భిక్షను ఏర్పాటు చేశాడు.
శివరాం
శివరాం, విజయనగరం జిల్లా, గరివిడి మండలానికి చెందిన గ్రామము.
శివరాం ఆంధ్ర ప్రదేశ్ రాష్ట్రం, భారతదేశం విజయనగరం జిల్లాలో గరివిడి మండలంలోని ఒక గ్రామం ఉంది. ఇది ఆంధ్ర ప్రాంతానికి చెందినది. ఇది జిల్లా హెడ్ క్వార్టర్స్ విజయనగరం నుండి ఉత్తర దిశగా 28 కిలోమీటర్ల దూరంలో ఉంది. గరివిడి నుండి 6 కిమీ. 639 రాష్ట్ర రాజధాని హైదరాబాద్ నుండి కిలో మీటర్లు, పిన్ కొడ్ 535128.
పర్ల, రేగడిపేట, కోనూరు, బొప్పడాం, రావివలస, పేరిపి, రెడ్డి పేట.ఇవి శివరాంకు చుట్టప్రక్కల గ్రామాలు.ఈ గ్రామములో ఒక శ్రీ శ్రీ శ్రీ స్వామి వివేకానందా గ్రంథాలయం ఉంది. ఈ గ్రంథాలయాని గ్రామంలో గల యువత అంతా కలిసి ఏర్పాటు చేసుకున్నారు
పొస్ట్ ఆఫీస్2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ కుమిలి శ్రీనువాస రావు గారు, సర్పంచిగా ఎన్నికైనారు. [2]
మాల్గాడి శుభ
మాల్గాడి శుభగా ప్రసిద్ధి చెందిన మాల్గుడి శుభ ఒక పాప్ గాయని మరియు భారతీయ సినిమా నేపథ్య గాయని. 2000లో విడుదలైన చిక్‌పక్ చిక్‌భం అనే ప్రైవేటు ఆల్బమ్‌లో ఈమె పాడిన "మాల్గాడి ఎక్కి గోల్కొండ చూడ వచ్చినా" పాట బంపర్ హిట్ కావడంతో ఈమె పేరు మాల్గాడి శుభగా స్థిరపడి పోయింది.
తమిళనాడు రాష్ట్రం తిరువయ్యూరుకు చెందిన శుభ ముంబాయిలో పెరిగింది. ఈమె అక్కడ కర్ణాటక సంగీతాన్ని, పాశ్చాత్య సంగీతాన్ని అభ్యసించింది. ఢిల్లీ లోని హోటల్ అశోకాలో పాటలు పాడటం ద్వారా పాప్ గాయనిగా తన వృత్తిని ప్రారంభించింది. ఉషా ఉతుప్ను తన మానసిక గురువుగా భావించే ఈమె తరువాత తన మకాంను కోల్‌కాతాకు మార్చింది. అక్కడ గిటారిస్ట్ కార్ల్‌టన్ కిట్టో వద్ద జాజ్ సంగీతాన్ని నేర్చుకుంది. ఆ తరువాత 1990లో చెన్నైలో స్థిరపడింది. దక్షిణ భారత నటి ప్రియమణి ఈవిడ మేనకోడలు.
ఈమె సెట్ మీ ఫ్రీ, చిక్ పక్ చిక్ భం, సునేరె నాచేరె, ఆటం కొండాట్టం మొదలైన ప్రైవేటు ఆల్బమ్‌లు చేసింది. తెలంగాణ యాసలో రాజ్ కోటి సంగీతంలో వెలువడిన చిక్ పక్ చిక్ బం ఆల్బం పదహారు లక్షల క్యాసెట్లు అమ్ముడు పోయాయి. ఈమె ఇంకా భక్తి గీతాలు, నర్సరీ రైమ్స్ పాడింది. ఈమె తెలుగు, తమిళ, కన్నడ, మలయాళ, హిందీ భాషల చలనచిత్రాలలో 3000కు పైగా పాటలు పాడింది.
ఈమె పాడిన తెలుగు సినిమా పాటల పాక్షిక జాబితా: